text:
World Missionary Press
Help From Above SEKOU SOT NAN SIYEL
Se Msye Watson Goodman ki te mete tout bon sijè
sa yo ansanm
Ti Liv sa a pa fèt pou Vann
"SEKOU SOT NAN SIYEL" se you ansanm vèse Lekriti
reuni pa sijè epi ki sòt nan dife-ran pàti Bib la. Mwen kwè pi bon komantè
sou Lekriti yo se Bib la limenm. Pawòl Bondye ke nou jwenn nan Bib la
"sòti nan syèl", e li kapab bay konsolasyon nan tout kè kap chache
jistis Bondye. Lè you moun repanti epi kite peche li yo, mete konfians li nan
Jezikri,
la resevwa lajwa e lapè Senyè a nan kè li. Se sak te rive nan lavi pam nan lane 1937, e depi lè sa a, mwen pa janm pèdi konminyon ak Senyè Jezikri a. Mwen ta lapriyè ou fè menm bagay jodi a, si ou poko konvèti.
—Watson Goodman
"Pawol Bondye an Ayisyen. ©Societe Biblique Haitienne, Editon Corrigee 1998 - United Bible Societies. Permission granted by American Bible Society."
LAMOU BONDYE A 1
Sou pwen sa a, Bondye moutre nou jan li renmen
nou anpil. Paske nou t'ap fè peche toujou lè Kris la mouri pou nou. –Women
5:8
Se te jou anvan fèt Delivrans jwif yo. Jezi te konnen lè a te rive pou l te kite tè sa a, pou l'al jwenn Papa a. Li pat manke renmen moun pa l yo ki te nan lemonn. Li te renmen yo nèt ale. –Jan 13:1
Pa gen pi bon jan pou ou moutre jan ou renmen
zanmi ou pase lè ou bay lavi ou pou yo. –Jan 15:13
Benediksyon ak kè poze sòti nan Jezikri tou, li menm ki te bay verite a jan l ye a, li menm premye pitit ki leve sòti vivan nan lanmò a, li menm ki chèf tout wa ki sou latè. Kris la renmen nou, li bay san li lè li mouri pou l te ka delivre nou anba peche nou yo. –Revelasyon 1:5
Paske, Bondye sitèlman renmen lèzòm li bay sèl Pitit li a pou yo. Tout moun ki va mete konfyans yo nan li p'ap pèdi lavi yo. Okontrè y'a gen lavi ki p'ap janm fini an. –Jan 3:16
Byen lwen, Senyè a te fè m wè li. Li t'ap di: Nou menm moun pèp Izrayèl, mwen p'ap janm sispann renmen nou. Se poutèt sa m'ap toujou aji byen ak nou. –Jeremi 31:3
DIVINITE JEZIKRI A 2
Tout moun fèt pou rekonèt jan sekrè relijyon nou an se yo gwo zafè. Li te parèt tankou yon moun. Lespri a fè nou wè jan li mache dwat devan Bondye. Epi tout zanj yo te wè l tou. Se li menm y'ap mache fè konnen nan tout nasyon. Se nan li moun toupatou mete konfyans yo. Apre sa, yo resevwa l nan syèl la. –1 Timote 3:16
Anvan Bondye te kreye anyen, Pawòl la te la. Pawòl la te avèk Bondye. Sa Bondye te ye, se sa Pawòl la te ye tou. Pawòl la tounen moun. Li te vin viv nan mitan nou, li mennen yon lavi ki te konfòm nèt ak verite a, ak renmen nan tout kè li. –Jan 1:1, 14
Mwen menm ak Papa m, nou fè yon sèl. –Jan 10:30
Tou sa pase konsa pou pawòl Bondye te mete nan bouch pwofèt la te ka rive vre. Men sa l te di: Men li, jenn fi a pral ansent, li pral fè yon pitit gason. Y'a rele l Emannwèl. (Non sa a vle di: Bondye avèk nou.) –Matye 1:22, 23
Jezi reponn li: Depi tout tan sa a mwen la avè nou, Filip, ou poko konnen m toujou? Moun ki wè m, li wè Papa a. Ki jan ou ka fè di: Moutre m Papa a? Gen lè ou pa kwè mwen nan Papa a? Ou pa kwè Papa a nan mwen tou? Tout pawòl mwen di nou yo, se pa nan mwen yo sòti. Papa a ki fè yonn ak mwen an, se li menm k'ap fè travay li. –Jan 14:9, 10
JEZI SE PITIT BONDYE A 3
Moun ki rekonèt Jezi pou Pitit Bondye a, Bondye fè yonn ak yo, yo fè yonn ak Bondye. –1 Jan 4:15
Zanj lan reponn li: Sentespri a pral vin sou ou. Pouvwa Bondye ki anwo nan syèl la pral kouvri ou tankou yon lonbray. Se pou sa tou, tipitit ki pral fèt la pral viv apa pou Bondye, y'a rele l Pitit Bondye. –Lik 1:35
Nou gen yon ti pitit ki fenk fèt. Bondye ban nou yon gason. Se li menm ki pral chèf nou. Y'a rele l: Bon konseye k'ap fè bèl bagay la, Bondye ki gen tout pouvwa a, Papa ki la pou tout tan an, Wa k'ap bay kè poze a! –Ezayi 9:6
Antan Pyè t'ap pale toujou, yon nyaj byen klere vin kouvri yo. Yo tande yon vwa sòti nan nyaj la, li di: Sa se pitit mwen renmen anpil la. Li fè kè m kontan anpil. Koute li. –Matye 17:5
Nonm lan reponn li: Mèt, di m ki moun li ye pou m ka kwè nan li? Jezi reponn li: Apa w'ap gade li Se li menm, Pitit Bondye a, k'ap pale avè ou la a wi. –Jan 9:36, 37
Se nan lavi Kris la t'ap mennen nan kò li a nou jwenn tou sa Bondye ye. –Kolosyen 2:9
JEZI DI NOU KI MOUN LI YE 4
Jezi reponn yo: Nou sòti anba, mwen menm mwen sòti anwo. Nou se moun tè sa a, mwen menm mwen pa moun tè sa a. Jezi reponn yo: Sa m'ap di nou la a, se vre wi: Abraram pat ankò fèt, mwen menm, mwen te la deja. –Jan 8:23, 58
Fanm lan di li: Mwen konnen Mesi a, moun yo rele Kris la, gen pou l vini tou. Lè l'a vini, l'a esplike nou tout bagay sa yo. Jezi reponn li: Mwen menm k'ap pale avè ou la a, mwen se Kris la. –Jan 4:25, 26
Toutotan mwen la sou latè, mwen se limyè k'ap klere tout moun ki sou latè. –Jan 9:5
Jezi di yo ankò: Sa m'ap di nou la a, se vre wi: Mwen se pòt pak mouton yo. –Jan10:7
Jezi di li: Se mwen menm ki leve moun mouri yo, se mwen menm ki bay lavi. Moun ki mete konfyans yo nan mwen, yo gen pou yo viv menm si yo rive mouri. –Jan 11:25
Nou rele m Mèt, nou rele m Senyè. Nou gen rezon, se sa m ye vre. –Jan 13:13
Jezi reponn li: Se mwen menm ki chemen an. Se mwen menm ki verite a, se mwen menm ki lavi a. Pèsonn pa ka al jwenn Papa a si li pa pase nan mwen. –Jan 14:6
KEK MIRAK JEZI TE FE 5
Apre sa, li bay lòd fè moun yo chita sou zèb la. Li pran senk pen yo ak de pwason yo, li leve je l nan syèl la, li di Bondye mèsi. Li kase pen yo, li bay disip yo. Disip yo menm mache bay tout moun. Tout moun manje vant plen. Apre sa, disip yo plen douz panyen ak ti moso ki te rete, yo pote ale. Te gen senkmil (5,000) gason konsa ki te jwenn manje pou yo manje, san konte fanm ak timoun. –Matye 14:19-21
Lè li fin pale, li di Simon konsa: Vanse kannòt la plis nan fon. Jete senn ou pou peche. Simon reponn li: Mèt, nou pase tout nwit lan ap travay san nou pa pran anyen. Men, paske se ou ki di nou fè sa, nou pral lage senn lan. Yo lage senn lan. Yo pran yon kantite pwason. Tèlman pwason yo te anpil, senn lan t'ap chire. –Lik 5:4-6
Te gen de avèg chita bò chemen an. Yo annik tande se Jezi ki t'ap pase, yo pran rele: Mèt, pitit David la, pitye pou nou. Jezi...di yo: Kisa nou vle m fè pou nou? Yo di li: Mèt, fè nou wè nan je nou ankò. Kè Jezi fè l mal pou yo, li manyen je yo. Menm lè a de mesye yo wè, epi yo swiv Jezi. –Matye 20:30, 32b-34
JEZIKRI SE KREYATE AK SENYE 6
Se ak li Bondye te kreye tou sa ki nan syèl la ak sou latè, sa nou wè ak sa nou pa wè. Se ak li li kreye tout lespri yo ki chita ap donminen, ki gen otorite, ki chèf epi ki gen pouvwa. Se ak Kris la Bondye te kreye yo tout, epi se pou li li te kreye yo. –Kolosyen 1:16
Tout moun va rekonèt Jezikri se Senyè a. Sa va sèvi yon lwanj pou Bondye Papa a. –Filipyen 2:11
Bondye...pale ak zansèt nou yo. Men, nan dènye jou sa yo, se pitit li a menm Bondye te voye pale ak nou nan non li. Se ak Pitit sa a Bondye te kreye tout bagay. Se li menm tou Bondye chwazi pou eritye tout bagay. –Ebre 1:1a, 2
Tout pèp Izrayèl la fèt pou konnen sa byen: Jezi, nonm nou te kloure sou kwa a, se li menm Bondye fè Senyè, se li menm Bondye fè Kris la. –Travay 2:36
Paske, Kris la te mouri, apre sa li leve sòti vivan ankò pou l te kapab Mèt tout moun, ni moun vivan yo ni moun mouri yo. –Women 14:9
Bondye ki rele nou pou nou ka viv ansanm ak Pitit li, Jezikri, Senyè nou an, ap toujou kenbe pawòl li. –1 Korent 1:9
JEZIKRI SE JIJ TOUT MOUN 7
Men ou menm, poukisa pou w'ap jije frè ou konsa? Ou menm, poukisa pou w'ap meprize frè ou konsa? Nou tout gen pou konparèt devan tribinal Bondye a. –Women 14:10
Men sa m'ap mande ou, devan Bondye ak devan Jezikri ki gen pou vini tankou yon wa pou jije tout moun, ni sa ki vivan ni sa ki mouri. –2 Timote 4:1
Lè Moun Bondye voye nan lachè a va vini nan tout bèl pouvwa li ak tout zanj li yo, l'a chita sou fòtèy li ak tout bèl pouvwa li. Tout nasyon ki sou latè va sanble devan li. Lè sa a, l'a separe yo fè de gwoup, menm jan moun k'ap gade mouton mete mouton yon bò, kabrit yon bò. –Matye 25:31, 32
Papa a pa jije pèsonn, men li bay Pitit la tout pouvwa pou jije. –Jan 5:22
Dapre Bòn Nouvèl m'ap anonse a, se sa menm ki gen pou rive lè Bondye va voye Jezikri pou jije tou sa lèzòm t'ap fè an kachèt. –Women 2:16
Li ban nou lòd mache fè konnen bòn nouvèl la bay pèp la, pou n fè konnen se Jezi menm Bondye mete pou jije tout moun san wete yonn, kit yo vivan kit yo mouri deja. –Travay 10:42
REDANMSYON NOU POSIB SELMAN NAN JEZIKRI 8
Se mwen menm ki pòt la. Moun ki pase nan mwen pou antre, l'a sove. L'a antre, l'a sòti, l'a jwenn manje pou l manje. –Jan 10:9
Jezi reponn li: Se mwen menm ki chemen an. Se mwen menm ki verite a, se mwen menm ki lavi a. Pèsonn pa ka al jwenn Papa a si li pa pase nan mwen. –Jan 14:6
Lè li fin bon nèt, li tounen yon delivrans pou tout moun ki obeyi l, yon delivrans k'ap deli-vre yo pou tout tan. –Ebre 5:9
Tout moun fè peche. Yo tout vire do bay Bondye ki gen pouvwa a. Men Bondye ki renmen yo, li fè yo gras. Li fè sa pou yo gratis, gremesi Jezikri ki vin delivre yo. –Women 3:23, 24
Se poutèt sa, depi kounyeya, epi pou tout tan, li ka delivre tout moun, l'ap fè yo pwoche bò kote Bondye paske li menm li toujou vivan, l'ap lapriyè Bondye pou yo. –Ebre 7:25
Se li menm sèl ki ka bay delivrans paske Bondye pa bay non okenn lòt moun sou latè ki kapab delivre nou. –Travay 4:12
Paske, Bondye pat chwazi nou pou nou te tonbe anba kòlè li, men pou n te ka delivre, gremesi Jezikri, Senyè nou an. –1 Tesalonisyen 5:9
REDANMSYON NOU POSIB SELMAN NAN JEZIKRI 9
Bondye mete nou ansanm ak Jezikri, li fè Kris la tounen bon konprann pou nou. Se Kris la ki fè Bondye fè nou gras. Se li menm k'ap fè nou viv apa pou Bondye, se li menm ki delivre nou. –1 Korent 1:30
Li te asepte mouri pou nou pou li te ka deli-vre nou anba mechanste, pou li te fè nou tounen yon pèp ki nan kondisyon pou sèvi li, ki rele li pa li, epi ki toujou pare pou fè sa ki byen. –Tit 2:14
Ak kè kontan, se pou nou di Papa a mèsi, li menm ki ban nou privilèj resevwa pòsyon pa nou nan eritaj Bondye sere pou tout moun pa l yo nan peyi limyè a. Li rache nou anba pouvwa fènwa a, li fè nou antre nan peyi kote Pitit li renmen anpil la wa. Se gremesi Pitit sa a nou delivre, nou resevwa padon pou peche nou yo. –Kolosyen 1:12-14
Moun Bondye voye nan lachè a vin chache sa ki te pèdi pou l delivre yo. –Lik 19:10
Yo t'ap chante yon kantik tou nèf ki pati konsa: Wi, ou merite vre, ou kapab pran Liv la pou kase sele yo, paske yo te touye ou. Se konsa ou bay san ou pou achte yon bann moun pou Bondye, moun tout ras, tout lang, tout pèp, tout nasyon. –Revelasyon 5:9
SE SAN JEZIKRI VESE A KI PEYE PRI PECHE NOU 10
Se paske li bay san li pou nou kifè kounyeya Bondye fè nou gras. Nou pa bezwen mande si Kris la p'ap delivre nou tou anba kòlè Bondye. –Women 5:9
Gremesi Kris ki mouri pou nou an, nou delivre, nou resevwa padon pou peche nou yo. Bondye fè nou wè jan li renmen nou anpil. –Efezyen 1:7
Paske, sa se san mwen, san ki siyen kontra Bondye fè a, san ki koule pou anpil moun jwenn padon pou peche yo. –Matye 26:28
Bondye wete nou nan lavi san sans nou te resevwa nan men zansèt nou yo. Nou konnen sa li te peye pou sa. Se pat avèk bagay ki ka pèdi valè yo tankou lajan ak lò. Men, se avèk gwo ofrann san Kris la ki te koule lè li te ofri tèt li tankou yon ti mouton san defo ni okenn enfimite. –1 Pyè 1:18, 19
Men, si n'ap viv nan limyè menm jan li menm Bondye li nan limyè, lè sa a se tout bon n'ap viv ansanm yonn ak lòt. Jezi, Pitit Bondye a, va netwaye nou ak san li anba tout peche nou yo. –1 Jan 1:7
Nou jwenn tout plezi nou nan Bondye, gremesi Jezikri, Senyè nou an, ki fè nou byen ak Bondye ankò depi kounyeya. –Women 5:11b
SALI A PA LAFWA NAN JEZIKRI 11
Se paske li renmen nou kifè li delivre nou, nou menm ki mete konfyans nou nan li. Sa pa sòti nan nou menm menm, se yon kado Bondye ban nou. Non, nou pa fè anyen pou sa. Konsa, pèsonn pa ka vante tèt yo. –Efezen 2:8, 9
Kounyeya, paske nou gen konfyans nan Bondye, Bondye fè nou gras, n'ap viv san kè sote ak Bondye, gremesi Jezikri, Senyè nou an. –Women 5:1
Paske, lè n'ap viv ansanm ak Kris la, kit nou sikonsi, kit nou pa sikonsi, sa pa fè anyen. Sa ki konsekan an se pou nou gen konfyans nan Bondye, yon konfyans k'ap fè nou viv ak renmen nan kè nou. –Galat 5:6
Mete konfyans ou nan Senyè Jezi, epi w'a va delivre.... –Travay 16:31b
Paske, depi se pitit Bondye ou ye, ou kapab genyen batay la sou lemonn. Men ki jan nou fè genyen batay la sou lemonn, se paske nou gen konfyans nan Bondye. –1 Jan 5:4
Lè sa a, yo mande li: Kisa pou n fè si nou vle fè travay Bondye? Jezi reponn yo: Sèl travay Bondye mande nou pou n fè, se pou nou mete konfyans nou nan moun li voye a. –Jan 6:28, 29
Tou sa ki ekri nan Liv sa a, mwen ekri yo pou nou ka kwè Jezi se Kris la, Pitit Bondye, pou lè nou kwè a nou ka gen lavi nan li. –Jan 20:31
MIZERIKOD BONDYE A 12
Ann fè lwanj Bondye ki papa Jezikri, Senyè nou an, Papa ki gen kè sansib la, Bondye ki toujou la pou ban nou ankourajman an. –2 Korent 1:3
Pa gen bondye tankou ou, ou menm ki padonnen mechanste ti rès ki rete nan pèp ou a, ou menm ki pa gade sou sa yo fè ki mal. Ou pa fache pou tout tan. Ou pran tout plezi ou nan gen pitye pou moun. –Miche 7:18
Ou renmen nou anpil anpil, ou toujou kenbe pawòl ou. –Sòm 108:4
Senyè a pa janm sispann renmen nou. L'ap toujou gen pitye pou nou. Tankou solèy la ki leve chak maten konsa tou l'ap toujou kenbe pawòl li. –Lamantasyon 3:22, 23
Menm jan syèl la byen lwen anwo tè a, se konsa Senyè a renmen moun ki gen krentif pou li. Men renmen Bondye pou moun ki gen krentif pou li yo, se bagay ki la pou tout tan. L'ap gen pitye pou pitit pitit yo. –Sòm 103:11, 17
Li te delivre nou. Li pat delivre nou paske nou te fè kèk bagay ki bon, men paske li menm li te gen pitye pou nou. Li delivre nou lè li lave nou, li voye pouvwa Sentespri li nan nou pou chanje nou nèt, pou n te ka viv yon lòt jan. –Tit 3:5
BONDYE ENVITE TOUT MOUN VIN JWENN NI
13
Senyè a di konsa: Nou mèt vini atò! Vini non! Ann regle koze a! Menm si peche nou yo ta tache wouj kou san sou tout kò nou, m'ap lave nou. M'ap fè nou vini blan kou koton. Nou te mèt tache wouj fonse, m'ap blanchi nou, m'ap fè nou blan kou lenn mouton. –Ezayi 1:18
Lespri Bondye a ansanm ak lamarye a di: Vini non. Se pou tout moun ki tande sa di tou: Vini non. Se pou tout moun ki swaf dlo vin bwè dlo. Se pou tout moun ki vle ti gout nan dlo ki bay lavi a vin resevwa l gratis. –Revelasyon 22:17
Vini non, nou tout ki swaf dlo. Men dlo! Vini non, nou tout ki pa gen lajan, nou mèt vini. Achte manje pou nou manje. Nou pa bezwen lajan! Achte diven ak lèt pou nou bwè. Nou pa bezwen peye! –Ezayi 55:1
Dènye jou fèt la, se li ki te pi enpòtan. Jou sa a, Jezi kanpe devan foul moun yo, li di yo byen fò: Si yon moun swaf dlo, li mèt vin jwenn mwen, li mèt vin bwè. –Jan 7:37
Lè Jezi wè sa, li pat kontan menm. Li di disip yo: Kite timoun yo vin jwenn mwen non. Pa anpeche yo vini, paske Peyi kote Bondye Wa a, se pou tout moun ki tankou timoun sa yo. –Mak 10:14
SE PA TOUT MOUN KI PITIT BONDYE YO 14
Depi yon moun pa fè sa ki dwat devan Bondye, depi li pa renmen frè li, se pa pitit Bondye li ye. –1 Jan 3:10b
Paske, tout moun Lespri Bondye a ap dirije, se pitit Bondye yo ye. Lespri Bondye ban nou an, se pa yon lespri k'ap fè nou esklav pou n'ap tranble devan Bondye toujou. Okontrè, Lespri Bondye a fè nou tounen pitit Bondye. Se li menm ki penmèt nou rele Bondye Papa. –Women 8:14, 15
Pou yo pa jwenn anyen pou yo repwoche nou, pou nou ka fè sa ki byen tankou bon pitit Bondye, antan n'ap viv nan mitan bann moun malonèt ak bann mechan sa yo ki sou latè. Se pou nou klere nan mitan yo tankou zetwal nan syèl la. –Filipyen 2:15
Se poutèt sa, Bondye te di nou: Sòti nan mitan moun sa yo. Pa mele ak yo. Pa manyen anyen nou pa dwe manyen. Lè sa a, mwen menm, m'a resevwa nou. M'a tankou yon papa pou nou. Nou menm, n'a tankou pitit gason m ak pitit fi mwen. Se Mèt ki gen tout pouvwa a ki di sa. –2 Korent 6:17, 18
Men, sa ki te resevwa l yo, sa ki te kwè nan li yo, li ba yo pouvwa tounen pitit Bondye. –Jan 1:12
SA BONDYE DI
O SIJE BWESON KI GEN ALCOL 15
Se fasil pou nou wè sa egzijans kò a fè moun fè: se imoralite, malpwòpte ak vis. Se sèvi zidòl, se fè maji, se yonn fè lòt lènmi, se fè kont, fè jalouzi, fè kòlè, se yonn pa vle wè lòt, se fè ti pil gwo pil. Yonn anvye sò lòt, yo taf-yatè, yo saf konsa, ak yon bann lòt bagay ankò y'ap fè. Mwen deja di nou sa, epi m'ap repete l ankò pou nou: moun ki fè tout bagay sa yo p'ap antre menm nan peyi kote Bondye wa a. –Galat 5:19-21
Ann mennen bak nou jan nou dwe, tankou moun k'ap viv gwo lajounen. Pa fè eksè nan manje ni nan bwè. Pa lage tèt nou nan debòch ni nan vis. Pa chache moun kont, pa fè jalouzi. Se pou nou pran Jezikri Senyè a tankou yon zam mete sou nou. Pa kite egzijans kò a pran pye sou nou pou fè nou fè tou sa li anvi fè. –Women 13:13, 14
Pa kite bweson pran nanm ou, ou te mèt wè jan li bèl, jan li klè nan vè a. Lè ou bwè l, li desann dous nan gòj ou. Men, pita ou santi se tankou yon move sèpan ki mòde ou, yon sèpan aspik ki pike ou. –Pwovèb 23:31, 32
Twòp bweson fè ou pase moun nan betiz. Twòp gwòg fè ou pete kabouya, fè lòbèy. Lè ou sou, ou aji tankou moun fou. –Pwovèb 20:1
SENSERITE
PA ASE 16
Jezi reponn li: Se pou ou renmen Mèt la, Bondye ou, ak tout kè ou, ak tout nanm ou, ak tout lide ou. Se kòmandman sa a ki pi gwo, ki pi konsekan. –Matye 22:37, 38
Antan Jezi t'ap sòti pou l'al fè wout li, yon nonm kouri vini. Li lage kò l ajenou devan Jezi, li mande li: Bon Mèt, kisa pou m fè pou m resevwa lavi ki p'ap janm fini an? Jezi di li: Poukisa ou rele m bon? Se yon sèl bon ki genyen, se Bondye. Ou konn kòmandman yo: Piga ou touye moun. Piga ou fè adiltè. Piga ou vòlè. Piga ou fè manti sou moun. Piga ou twonpe moun. Respekte papa ou ak manman ou. Li reponn Jezi: Mèt, mwen swiv tout bagay sa yo depi m te ti katkat. Jezi gade nonm lan, li renmen l, epi l di li: Yon sèl bagay ou manke: Ale vann tou sa ou genyen, separe lajan an bay pòv. Apre sa, w'a gen yon richès nan syèl la. Epi vin swiv mwen. Men, pawòl sa a te fè nonm lan lapenn anpil. Li vin kagou, li vire do l, l ale, paske li te gen anpil byen. –Mak 10:17-22
Chemen ou kwè ki bon an, se li ki mennen ou tou dwat nan lanmò. –Pwovèb 16:25
PINGA NOU TWONPE TET NOU 17
Pa twonpe tèt nou. Moun pa ka pase Bondye nan betiz. Sa yon moun simen, se sa li va rekòlte. –Galat 6:7
Pitit mwen yo, pa kite pèsonn twonpe nou. Moun ki fè sa ki dwat, se li ki dwat devan Bondye, menm jan ak Kris la ki dwat. Moun k'ap kontinye viv nan peche, se moun Satan yo ye, paske Satan ap fè peche depi nan konman-sman. –1 Jan 3:7, 8a
Nou konnen byen pwòp moun ki mechan p'ap resevwa anyen nan peyi kote Bondye wa a. Pa twonpe tèt nou: moun k'ap viv nan dezòd, moun k'ap sèvi zidòl, moun k'ap viv nan adiltè, moun pèvèti k'ap sèvi fanm ak fanm, gason ak gason, moun k'ap vòlò, moun ki gen lanvi plen kè yo, tafyatè, moun k'ap pale moun mal, piyajè, yo yonn p'ap resevwa anyen nan peyi kote Bondye wa a. –1 Korent 6:9, 10
Pa kite pèsonn twonpe nou ak pawòl san sans yo: se poutèt bagay sa yo menm kòlè Bondye tonbe sou moun ki refize obeyi l yo. –Efezyen 5:6
Se pou nou fè tou sa pawòl la mande nou fè. Pa rete ap koute ase. Lè sa a, se pwòp tèt nou n'ap twonpe. –Jak 1:22
PECHE MENNEN NAN LAMO 18
Se poutèt yon sèl moun peche antre sou latè. Peche a louvri pòt pou lanmò. Se konsa lanmò vin pou tout moun, paske tout moun fè peche. –Women 5:12
Konsa, move dezi a travay nan kè li, li fè l fè peche. Lè peche a fin fèt, li bay lanmò. –Jak 1:15
Lè ou kite egzijans kò a pran tèt ou, se mouri w'ap mouri. Men, lè ou kite egzijans Lespri a pran tèt ou, se viv w'ap viv ak kè poze. Poukisa? Paske, lè egzijans kò a fin pran tèt yon moun, li pa vle wè Bondye ankò, li p'ap soumèt devan lalwa Bondye a, li p'ap ka soumèt menm. –Women 8:6, 7
Moun ki fè peche, se yo k'ap mouri. Yon pitit p'ap peye pou peche papa l te fè, ni yon papa p'ap peye pou peche pitit li fè. Moun ki ma-che dwat va jwenn rekonpans pou dwat yo te mache dwat la. Mechan an va peye pou mechanste li fè a. –Ezekyèl 18:20
Yon moun ki sòti pou fè sa ki dwat ap toujou viv. Men, moun k'ap chache fè sa ki mal gen pou yo mouri. –Pwovèb 11:19
Peche peye nou kach: li ban nou lanmò. –Women 6:23a
KRIS TE
GEN LAVIKTWA SOU LAMO 19
Men, dapre Sentespri ki fè nou viv pou Bondye, li te fè nou wè avèk pouvwa se Pitit Bondye a li ye, lè l te leve sòti vivan nan lanmò. –Women 1:4
Lè l fin di pawòl sa yo, li rele byen fò: Laza, sòti deyò! Mò a sòti, de pye l ak de men l yo tou mare ak bann twal, figi l tou vlope nan yon moso twal. Jezi di yo: Demare l non, kite l ale. –Jan 11:43, 44
Papa a renmen m, paske m'ap bay lavi m pou m ka resevwa l ankò. Pèsonn pa ka wete lavi m, se mwen menm ki bay li paske mwen vle. Mwen gen pouvwa pou m bay li, mwen gen pouvwa pou m resevwa l ankò. Se sa menm Papa a te ban m lòd fè. –Jan 10:17, 18
Apre sa li pwoche, li manyen sèkèy la. Moun ki t'ap pote l yo ret kanpe. Li di: Jennonm, se mwen menm k'ap pale avè ou. Leve. Epi mò a leve chita, li konmanse pale. –Lik 7:14, 15a
Mwen se moun ki vivan an. Mwen te mouri, men kounyeya, mwen vivan pou tout tan. Mwen gen pouvwa sou lanmò ak sou peyi kote mò yo ye a. –Revelasyon 1:18
Nan tout lènmi l yo, se lanmò k'ap kraze an dènye. –1 Korent 15:26
KOMANDMAN BONDYE YO 20
[Senyè a di:] Piga nou sèvi lòt bondye pase mwen menm sèlman.
Piga nou janm fè okenn estati ni okenn pòtre ki sanble bagay ki anwo nan syèl la osinon bagay ki
sou latè ou ankò nan dlo anba tè a. Piga nou adore yo, ni piga nou sèvi yo....
Piga nou janm nonmen non Senyè a, Bondye nou an, an jwèt osinon pou bay manti, paske mwen
menm, Senyè a, Bondye nou an, mwen p'ap manke pini moun ki nonmen non m pou gremesi.
Toujou chonje jou repo a pou nou mete l apa pou Bondye, jan mwen menm Senyè a, Bondye nou
an, te ban nou lòd fè l la. N'a travay sis jou. Lè sa a, n'a fè tou sa nou gen pou nou fè....
Respekte manman nou ak papa nou jan Senyè a, Bondye nou an, te pase nou lòd la....
Piga nou janm touye moun.
Piga nou janm fè adiltè.
Piga nou janm pran sa ki pa pou nou.
Piga nou janm fè manti sou frè parèy nou nan tribinal.
Piga nou janm pote lanvi sou madanm frè parèy nou....ni sou anyen ki pou frè parèy nou. –Detewonòm 5:7-21
OU PA KAPAB KACHE DEVAN BONDYE 21
L'ap veye tout vire tounen lèzòm. L'ap gade tout kote y'ap mete pye yo. Pa gen okenn fènwa, ni okenn lonbray ki ka anpeche l wè sa mechan yo ap fè. –Jòb 34:21, 22
Pa gen kote yon moun ka al kache pou m pa wè l. Nou pa konnen mwen toupatou nan syèl la ak sou latè a? Se Senyè a menm ki di sa. –Jeremi 23:24
Ki bò mwen ta ale pou m pa jwenn ak ou? Ki bò mwen ta ale pou ou pa wè m devan je ou? Si m moute nan syèl la, se la ou ye. Si m desann kote mò yo ye a, ou la tou. Fènwa pa fè nwa pou ou. Lannwit klere kou lajounen pou ou. Kit li fènwa, kit li lajounen, se menm bagay pou ou. –Sòm 139:7, 8 è 12
Je Senyè a toupatou, l'ap veye tout moun, bon kou mechan. –Pwovèb 15:3
Anyen pa kapab kache pou Bondye. Tout bagay nan kreyasyon Bondye a aklè konsa devan je l, san anyen pa kouvri yo. Nou menm tou, nou gen pou nou rann li kont pou tou sa nou fè. –Ebre 4:13
Napwen anyen ki kache ki p'ap devwale, nanpwen sekrè pou moun pa rive konnen ki p'ap parèt aklè. –Lik 8:17
PINISYON ETENEL POU SA YO KI PA KONNEN BONDYE 22
Moun Bondye voye nan lachè a va voye zanj li yo pou yo wete tout moun k'ap fè lòt moun fè peche, ansanm ak moun k'ap fè sa ki mal. Y'a mete yo deyò nan Peyi kote l Wa a. Zanj yo va jete yo nan gwo founo k'ap boule a. Se la va gen rèl, se la moun va manje dan yo. –Matye 13:41, 42
Tout mechan yo gen pou mouri. Tout moun ki bliye gen Bondye gen pou mouri tou. –Sòm 9:17
Chatiman moun sa yo, se disparèt y'ap disparèt yo pou tout tan. Y'ap wete yo devan Senyè a, y'ap voye yo jete byen lwen pou yo pa janm resevwa pa yo nan pouvwa Senyè a ak nan lwanj y'ap fè pou li a. –2 Tesalonisyen 1:9
Si se men ou osinon pye ou ki pou ta fè ou tonbe nan peche, koupe l voye jete byen lwen ou. Pito ou antre nan lavi a ak yon sèl men osinon ak yon sèl pye, pase pou ou rete ak de men ou osinon ak de pye ou, epi pou yo jete ou nan dife ki p'ap janm fini an. –Matye 18:8
Apre sa, l'ap voye yo resevwa chatiman ki p'ap janm fini an. Men, pou moun ki te fè byen yo, y'ap antre nan lavi ki p'ap janm fini an. –Matye 25:46
JIJMAN AP VINI 23
Se konsa tou, li fikse yon jou lè li gen pou l jije tout moun san patipri: li chwazi yon nonm pou sa. Li bay tout moun prèv la lè l fè nonm sa a leve sòti vivan nan lanmò. –Travay 17:31
Konsa, Bondye konnen ki jan pou l delivre moun k'ap sèvi l yo nan mitan eprèv. Men, li kite mechan yo pou l ka pini yo jou jijman an. –2 Pyè 2:9
Paske, nou tout nou gen pou n konparèt devan Kris la pou li ka jije nou. Lè sa a, chak moun va resevwa sa ki pou li dapre byen osinon dapre mal li te fè antan l te nan kò sa a. –2 Korent 5:10
Nou konnen nou renmen Bondye tout bon lè kè nou pa kase pou jou jijman an, paske n'ap viv nan lemonn tankou Kris la t'ap viv. –1 Jan 4:17
Tout moun gen pou mouri yon sèl fwa, apre sa, Bondye gen pou jije yo. –Ebre 9:27
Apre sa, mwen wè tout moun ki te mouri yo, gran kou piti, kanpe devan fòtèy la. Yo louvri yon bann liv. Apre sa, yo louvri liv ki gen non moun ki gen lavi yo. Yo jije tout moun mouri yo dapre sa yo te fè. –Revelasyon 20:12a
Se konsa, chak moun gen pou rann Bondye kont pou tèt pa yo. –Women 14:12
GRAS JEZIKRIS LA 24
Men, peche Adan an pa menm bagay ak kado Bondye bay pou gremesi a. Se fòt yon sèl moun ki lakòz yon bann lòt moun mouri. Men, favè Bondye a gen plis pouvwa toujou. Gremesi yon sèl moun, Jezikri, Bondye bay anpil moun yon kado ki pi gwo toujou. Se sa k fè, bagay konsa pa gade lèzòm, ou mèt tande yo vle, ou mèt tande yo fè. Se bagay ki gade Bondye sèlman, li menm ki gen kè sansib. –Women 5:15; 9:16
Bondye pran pozisyon kont moun ki gen lògèy. Men, moun ki soumèt devan l, li ba yo favè li. –1 Pyè 5:5b
Nou konnen ki favè Jezikri, Senyè a, fè nou. Li menm ki te rich, li fè tèt li tounen pòv pou nou. Konsa, lè l fè tèt li tounen pòv la, li fè nou rich. –2 Korent 8:9
Men, kote moun fè plis peche a, se la favè Bondye a vide pi rèd sou yo. Se sa k fè, menm jan peche a te bay lanmò lè l te donminen sou nou, konsa tou lè se favè Bondye a ki donminen sou nou, li fè moun gras, li ba yo lavi ki pa janm fini an, gremesi Jezikri, Senyè nou an. –Women 5:20b, 21
Se avèk anpil pouvwa apòt yo t'ap bay prèv ki jan Bondye te leve Jezi fè l sòti vivan nan lanmò. Bondye menm te vide benediksyon l an kantite sou yo tout. –Travay 4:33
REPANTANS LA 25
Men, Bondye fèmen je l sou tout tan sa yo moun pase nan linyorans. Kounyeya li rele yo tout, kote yo ye, pou yo tounen vin jwenn li. –Travay 17:30
Mwen di nou: Non. Men, si nou menm nou pa tounen vin jwenn Bondye, nou tout n'ap peri menm jan an tou. –Lik 13:3
Li t'ap di: Tounen vin jwenn Bondye. Paske, Bondye ki wa nan syèl la ap vin pran pouvwa a nan men l. –Matye 3:2
Tounen vin jwenn Bondye, epi yonn apre lòt vin resevwa batèm nan non Jezikri, pou Bondye padonnen tout peche nou yo. Apre sa, n'a resevwa Sentespri, kado Bondye a. Chanje lavi nou, tounen vin jwenn Bondye pou l ka efase peche nou yo. –Travay 2:38b, 3:19
Vire do bay tout vye peche nou te konn fè yo. –Ezekyèl 18:31a
Moun k'ap kache peche p'ap janm wè zafè yo mache. Men, Bondye va gen pitye pou moun ki rekonèt peche yo, pou moun ki chanje lavi yo. –Pwovèb 28:13
Paske, lè yon moun sipòte lapenn li jan Bondye vle l la, sa chanje kè li pou l ka rive sove. Pa gen anyen la a pou n regrèt. Men, lapenn nou sipòte jan tout moun fè l la, se touye l'ap touye nou. –2 Korent 7:10
PADON POU PECHE YO 26
Si mechan an sispann fè peche li te konn fè yo pou li mache dapre lòd mwen yo, si li fè sa ki dwat ak sa ki byen, li p'ap mouri. Sèten l'ap viv. –Ezekyèl 18:21
Si nou padonnen moun lè yo fè nou mal, Papa nou ki nan syèl la va padonnen nou tou. –Matye 6:14
Jezi wè jan yo te gen konfyans nan li, li di nonm paralize a: Pitit mwen, peche ou yo padonnen. –Mak 2:5
Bondye voye Jezi fè nou konnen l'ap padonnen tout peche nou yo. Bondye fè l moute chita sou bò dwat li, li mete l Chèf sou nou, li fè l delivre nou. Li fè sa pou bay pèp Izrayèl la yon bèl chans pou l tounen vin jwenn Bondye, pou l resevwa padon pou peche l yo. –Travay 13:38b; 5:31
Koute. Men mwen kanpe la devan pòt la, m'ap frape. Si yon moun tande vwa m, si l louvri pòt la ban mwen, m'a antre lakay li, m'a manje ansanm avè l, l'a manje ansanm avèk mwen. –Revelasyon 3:20
Y'a pran non l pou yo mache fè konnen mesay la nan tout peyi, konmanse lavil Jerizalèm, pou mande tout moun pou yo tounen vin jwenn Bondye pou yo ka resevwa padon peche yo. –Lik 24:47
NOU DWE SEPARE AK LEMONN 27
Bondye fè konnen favè l pou tout moun ka delivre. Favè Bondye a mande nou pou nou kite move lavi nou t'ap mennen an ansanm ak tout move lanvi ki nan lemonn, pou nou ka mennen yon lòt lavi ki kontwole, ki dwat, ki devwe pou Bondye pandan nou sou latè a. –Tit 2:11, 12
Nou pa gen anyen pou nou wè ak moun k'ap viv nan fènwa, moun k'ap fè bagay ki p'ap rapòte anyen. Okontrè, denonse yo pou sa yo ye. –Efezyen 5:11
Pa renmen lemonn, ni anyen ki sòti nan lemonn. Si yon moun renmen lemonn, li pa gen renmen pou Papa a nan kè li. Bagay ki sòti nan lemonn se egzijans lachè, se gwo tanta-syon, se lògèy k'ap vire tèt moun lè yo gen anpil byen sou latè. Tou sa pa sòti nan Papa a. Se nan lemonn sa sòti. –1 Jan 2:15, 16
Ala moun pa gen konfyans nan Bondye! Eske nou pa konnen lè nou zanmi lemonn, se lènmi Bondye nou ye! Moun ki vle zanmi lemonn, li vin lènmi Bondye. –Jak 4:4
Manyè netwaye lavi nou non! Mete nou nan kondisyon pou fè sèvis pou mwen non! Sispann tout lenjistis mwen wè n'ap fè yo! Wi, sispann fè sa ki mal! –Ezayi 1:16
NOUVEL NESANS LA 28
M'ap mete lòt santiman nan kè nou. M'ap mete lòt lide nan tèt nou. M'ap wete tèt di nou an, m'ap fè nou tande lè m pale nou. –Ezekyèl 36:26
Nou konnen Kris la se yon moun ki te mache dwat devan Bondye. Se pou nou konnen tou, tout moun ki fè sa ki dwat devan Bondye se pitit Bondye yo ye. Nou konnen depi yon moun pitit Bondye, li p'ap kontinye ap viv nan peche toujou. Paske, Pitit Bondye a ap veye sou li, Satan pa ka fè l anyen. –1 Jan 2:29, 5:18
Men, kounyeya Bondye mete nou nan kondisyon pou nou sèvi l. Gremesi Jezikri, Senyè a, li mete nou apa pou li, li fè nou gras pa pouvwa Lespri Bondye nou an. –1 Korent 6:11b
Jezi reponn li: Sa m'ap di ou la a, se vre wi: Pèsonn pa kapab wè Pèyi kote Bondye Wa a si li pa fèt yon dezyèm fwa. –Jan 3:3
Si yon moun ap viv nan Kris la, li vin yon lòt moun. Bagay lontan yo disparèt, se lòt bagay nèf ki pran plas yo kounyeya. –2 Korent 5:17
Gremesi pawòl Bondye a ki yon pawòl vivan epi ki la pou tout tan, nou resevwa yon lòt lavi. Fwa sa a, nou pa sòti nan yon jèm ki ka mouri, men nan yon jèm ki pa ka mouri. –1 Pyè 1:23
MÒ O PECHE—VIVAN AN KRIS
29
Nou menm moun Efèz, nou te mouri poutèt mechanste ak peche nou yo. Ansanm ak Kris la, Bondye fè nou leve sòti nan lanmò, li fè nou chita jouk anwo nan syèl la ansanm ak li tou. –Efezyen 2:1, 6
Kris la te pote peche nou yo nan kò li sou bwa a, pou nou te kapab mouri annegad peche, pou nou te ka viv dwat devan Bondye. Li te kite yo maltrete l pou l te ka geri nou. –1 Pyè 2:24
Nou menm ki deja leve sòti vivan ansanm ak Kris la nan lanmò, se pou nou chache bagay ki anwo nan syèl la kote Kris la chita sou bò dwat Bondye. Pa kite bagay ki sou latè pran tèt nou, mete lide nou sou bagay ki anwo nan syèl la. Konnen sa byen: nou mouri deja, lavi nou kache ansanm ak Kris la nan Bondye. Se Kris la ki lavi nou tout bon. Lè la parèt, nou menm tou n'a parèt ansanm avè l nan tout bèl pouvwa li. –Kolosyen 3:1-4
Non. Sa pa ka fèt. Poukisa? Paske annegad peche nou mouri. Ki jan pou n ta ka kontinye ap viv toujou nan peche? Konsa tou, nou menm, konsidere tèt nou tankou moun ki deja mouri annegad peche epi k'ap viv pou Bondye ansanm avèk Jezikri. –Women 6:2, 11
LAVI KI P'AP JANM FINI AN 30
Moun ki simen sa ki fè kò l plezi, li gen pou l rekòlte lanmò. Men, moun ki simen sa ki fè Lespri Bondye a plezi, Lespri a va fè l rekòlte lavi ki p'ap janm fini an. –Galat 6:8
Menm jan Moyiz te leve sèpan ki te fèt an bwonz lan byen wo sou yon poto nan mitan dezè a, konsa tou yo gen pou yo leve Moun Bondye voye nan lachè a byen wo tou. Tout moun ki mete konfyans yo nan li va gen lavi ki p'ap janm fini an. –Jan 3:14, 15
Lavi ki p'ap janm fini an, se pou yo konnen ou, ou menm ki sèl Bondye tout bon an, ansanm ak moun ou voye a: Jezikri. –Jan 17:3
Moun ki mete konfyans yo nan Pitit la, yo gen lavi ki p'ap janm fini an. Moun ki de-zobeyi Pitit la, yo p'ap gen lavi sa a. Se kòlè Bondye k'ap tonbe sou yo. –Jan 3:36
Peche peye nou kach: li ban nou lanmò. Men kado Bondye ban nou gratis la, se lavi ansanm ak Jezikri, Senyè nou an, yon lavi ki p'ap janm fini. –Women 6:23
Sa m'ap di nou la a, se vre wi: Yon moun ki koute pawòl mwen, ki mete konfyans nan moun ki voye m lan, l'ap gen lavi ki p'ap janm fini an. Yo p'ap kondannen li. Li deja sòti nan lanmò, li antre nan lavi. –Jan 5:24
ASIRANS SALI A 31
Lespri Bondye a bay lespri pa nou an lasi-rans se pitit Bondye nou ye. –Women 8:16
Men pawòl verite a: Bondye ban nou lavi ki p'ap janm fini an. Se nan Pitit li a li ban nou li. Moun ki gen Pitit la, yo gen lavi sa a tou. Men, moun ki pa gen Pitit Bondye a, yo pa gen lavi sa a nonplis. M'ap ekri nou lèt sa a, nou menm ki kwè nan Pitit Bondye. –1 Jan 5:11-13a
Moun ki asepte kòmandman m yo, ki obeyi yo, se moun sa a ki renmen mwen. Papa m va renmen moun ki renmen mwen. Mwen menm tou, m'a renmen l, epi m'a fè l wè mwen. –Jan 14:21
Paske tout moun ap fè sa ki dwat, y'a viv ak kè poze, san danje ni malè pou tout tan. –Ezayi 32:17
Pou fè nou wè nou se pitit li tout bon, Bondye te voye Lespri Pitit li a k'ap rele: Papa, nan kè nou. –Galat 4:6
Nou konnen nou fè yonn ak Bondye, Bondye fè yonn ak nou, paske li ban nou Sentespri li. –1 Jan 4:13
Si nou fè sa Bondye mande nou fè, lè sa a nou mèt sèten nou konnen li. –1 Jan 2:3
LE KRIS VIV NAN YOU KE, LI BAY LAJWA 32
Kounyeya, m'ap vin jwenn ou. M'ap pale konsa pandan m sou latè a, pou jan kè m kontan an se konsa pou kè yo ka kontan tou nèt ale. –Jan 17:13
Mwen gen pou m wè nou ankò. Lè sa a, kè nou pral kontan, pèsonn p'ap ka wete kontantman sa a nan kè nou. –Jan 16:22b
Gouvènman Bondye ki wa a, se pa yon afè manje ak bwè, men se yon kèsyon fè sa ki byen, viv ak kè poze ak kè kontan. Bagay sa yo, se Sentespri ki bay yo. –Women 14:17
Se sa k fè, se pa mwen k'ap viv ankò, se Kris la k'ap viv nan mwen: lavi m'ap mennen nan kò m kounyeya, m'ap viv li nan konfyans mwen gen nan Pitit Bondye a ki te renmen m sitèlman li te rive bay lavi la pou mwen. –Galat 2:20
Mwen di nou tou sa pou kè kontan m lan ka nan nou, pou nou ka kontan nèt ale. –Jan 15:11
W'a fè m konnen chemen ki bay lavi a. Paske ou la avè m, mwen pa manke kontan. Bò kote ou, Senyè, se yon plezi ki p'ap janm fini. –Sòm 16:11
NOU DWE OBEYI
BONDYE 33
Nou konn sa byen: Si nou lage tèt nou nan men yon moun pou nou sèvi l esklav pou n obeyi l, nou tounen esklav moun n'ap obeyi a. Si nou lage kò nou nan peche, nou tounen esklav peche k'ap fè nou jwenn ak lanmò. Men, si nou lage kò nou nan obeyi Bondye, n'a esklav obeyisans k'ap fè nou mache dwat de-van Bondye. –Women 6:16
L'a ban nou repo ansanm avè m lè Jezi va parèt nan syèl la avèk zanj li yo ki gen pouvwa. L'a parèt nan mitan gwo flanm dife pou pini tout moun ki pa konn Bondye yo ansanm ak moun ki p'ap mache dapre bòn nouvèl ki pale sou Jezi, Senyè nou an. Chatiman moun sa yo, se disparèt y'ap disparèt yo pou tout tan. Y'ap wete yo devan Senyè a, y'ap voye yo jete byen lwen pou yo pa janm resevwa pa yo nan pouvwa Senyè a ak nan lwanj y'ap fè pou li a. –2 Tesalonisyen 1:7b-9
Jòdi a, mwen mete benediksyon ak madichon devan nou. Se nou ki pou chwazi. Se va benediksyon pou nou si nou swiv tout kòmandman Senyè a, Bondye nou an, kòmandman mwen ban nou jòdi a. Men se va madichon pou nou si nou pa vle mache dapre kòmandman Senyè a, Bondye nou an. –Detewonòm 11:26-28a
NOU DWE TEMWAYE POU KRIS 34
Tout moun va rekonèt Jezikri se Senyè a. Sa va sèvi yon lwanj pou Bondye Papa a. –Filipyen 2:11
Moun ki va kanpe pou mwen devan lèzòm, mwen menm tou, m'a kanpe pou li devan Papa m ki nan syèl la. Men tou, moun ki va kanpe devan lèzòm pou di li pa konnen m, mwen menm tou, m'a kanpe devan Papa m ki nan syèl la, m'a di mwen pa konnen l. –Matye 10:32, 33
Si ou deklare ak bouch ou devan tout moun Jezi se Senyè a, si ou kwè tout bon nan kè ou Bondye te fè l leve sòti vivan pami mò yo, w'a sove. Paske, lè yon moun gen konfyans tout bon nan kè l, se lè sa a Bondye fè l gras. Lè yon moun deklare ak bouch li devan tout moun li gen konfyans nan Bondye, se lè sa a Bondye delivre li. –Women 10:9, 10
Moun ki voye Pitit la jete, li voye Papa a jete tou. Moun ki rekonèt Pitit la, li rekonèt Papa a tou. –1 Jan 2:23
Si yon moun wont di se moun mwen li ye, si li wont pale pawòl mwen, enben, mwen menm tou, Moun Bondye voye nan lachè a, lè m'a tounen nan tout pouvwa m ak tout bèl pouvwa Papa m, nan mitan lame zanj li yo, m'a wont pran li pou moun pa m tou. –Lik 9:26
SATAN, GRAN LENMI NOU AN 35
Kenbe tèt nou anplas, rete sou prigad nou. Paske dyab la, lènmi nou an, ap veye nou tankou yon lyon ki move, k'a chache moun pou l devore. Kanpe fèm nan konfyans nou, kenbe tèt avè l. –1 Pyè 5:8, 9a
Apre sa, Lespri Bondye pouse Jezi ale nan dezè a pou Satan te ka tante l. Jezi reponn li: Wete kò ou sou mwen, Satan. Paske, men sa ki ekri: Se Mèt la, Bondye ou, pou ou adore, se li menm sèl pou ou sèvi. Fwa sa a, grandyab la kite l. Latou, kèk zanj Bondye pwoche bò kote Jezi, yo sèvi l. –Matye 4:1, 10, 11
Pou fini, chache fòs nou nan lavi n'ap mennen ansanm ak Senyè a ak nan gwo pouvwa li. Pran mete sou nou tout kalite zam Bondye ban nou pou nou ka kenbe tèt anba riz Satan. –Efezyen 6:10, 11
Zam m'ap sèvi nan batay m'ap mennen an, se pa menm ak zam moun k'ap viv dapre lide ki nan lemonn yo. Zam mwen se zanm ki gen pouvwa devan Bondye pou kraze tout gwo fò. M'ap kraze tout pawòl esplikasyon ki pa bon. –2 Korent 10:4
Mwen menm tou mwen padonnen li...pou pa bay Satan okenn avantaj sou nou. Paske nou konnen byen pwòp sa Satan gen nan tèt li. –2 Korent 2:10b, 11
LAVIKTWA SOU SATAN 36
Moun li rele pitit li yo, se moun ki gen yon kò ki fèt ak chè ak san. Jezi vin tankou yo tou, menm chè ak yo, menm san ak yo. Konsa, lè li mouri, li detwi Satan ki te gen pouvwa pou touye moun. –Ebre 2:14
Moun k'ap kontinye viv nan peche, se moun Satan yo ye, paske Satan ap fè peche depi nan konmansman. Pitit Bondye a parèt toutespre pou kraze travay Satan an. –1 Jan 3:8
Pou ou kapab louvri je yo, pou fè yo sòti nan fènwa kote yo ye a vin nan limyè, pou wete yo anba pouvwa Satan vin jwenn Bondye. Konsa, lè y'a mete konfyans yo nan mwen, y'a resevwa padon pou tout peche yo, y'a jwenn plas yo nan mitan pèp k'ap viv apa pou Bondye a. –Travay 26:18
Kisa, atò, ki va fè nou pèdi renmen Kris la gen pou nou an? Soufrans ka fè nou sa? Osinon, kè sere? Osinon, pèsekisyon? Osinon, grangou, mizè, gwo danje, lanmò? Men, sou tout bagay sa yo, nou genyen batay la nèt ale, gremesi moun ki renmen nou an. –Women 8:35, 37
Se poutèt sa, desann nou devan Bondye. Men, pran pozisyon kont Satan, la kouri kite nou. Pwoche bò kote Bondye, Bondye va pwoche bò kote nou tou. –Jak 4:7, 8a
RENMEN, PREV NOU
SE DISIP KRIS YO 37
Menm si mwen ta konn pale tout kalite lang moun pale ansanm ak lang zanj yo pale, si m pa gen renmen nan kè m, bèl pawòl mwen yo pa pi plis pase yon tanbou k'ap fè anpil bwi, pase yon klòch k'ap sonnen. –1 Korent 13:1
Men, Lespri Bondye a bay renmen, kè kontan, kè poze, pasyans, bon kè, seryozite, li fè ou gen bon manyè. Li fè ou aji ak dousè, li fè ou konn kontwole kò ou. –Galat 5:22, 23a
Li mande l yon dezyèm fwa: Simon, pitit Jan, eske ou renmen mwen? Li reponn: Wi, Senyè, ou konnen mwen renmen ou. Jezi di li: Pran swen mouton m yo. –Jan 21:16
Si nou renmen m, se pou n obeyi kòmandman m yo. –Jan 14:15
Si yon moun di: mwen renmen Bondye, pou anmenmtan pou l rayi frè l, moun sa a ap bay manti. Paske, si li pa renmen frè l, yon moun li ka wè, li pa ka renmen Bondye li pa ka wè a. –1 Jan 4:20
Si nou yonn renmen lòt, lè sa a tout moun va konnen se disip mwen nou ye. –Jan 13:35
Nou menm, nou konnen nou sòti nan lanmò, nou antre nan lavi. Nou konn sa, paske nou renmen frè nou yo. Moun ki pa renmen frè l, li mouri. –1 Jan 3:14
REZIREKSYON JEZIKRIS LA 38
Nan dimanch maten, Jezi te leve sòti vivan nan lanmò. Premye moun li te fè wè li, se te Mari, moun lavil Magdala a. (Se sou li Jezi te wete sèt move lespri.) –Mak 16:9
Se Jezi sa a ki te mouri pou peche nou yo epi ki leve sòti vivan ankò pou fè Bondye fè nou gras. –Women 4:25
Nou menm k'ap pale la a, nou temwen tou sa li te fè nan peyi jwif yo ak nan Jerizalèm. Yo te touye l, yo te kloure l sou kwa a. Men sou twa jou, Bondye fè l leve sòti vivan nan lanmò. Apre sa, li fè moun wè li vivan. Se pa tout moun non ki te wè li. Se nou menm ase ki te wè li. Bondye te chwazi nou davans pou sèvi l temwen. Wi, nou manje avè l, nou bwè avè l apre Bondye te fè l tounen vivan sòti nan lanmò. –Travay 10:39-41
Yon senmenn apre sa, disip Jezi yo te reyini ankò anndan kay la. Fwa sa a Toma te la avèk yo. Tout pòt yo te fèmen akle. Jezi vini, li kanpe nan mitan yo, li di: Benediksyon Bondye sou nou tout. Apre sa li di Toma: Mete dwèt ou isit la. Men. Gade men m yo. Lonje men ou, mete l la bò kòt mwen. Wete doutans nan kè ou. Kwè, tande. Toma reponn li: Senyè mwen, Bondye mwen! –Jan 20:26-28
REZIREKSYON AN, ESPERANS BENI NOU A 39
Nou pa bezwen sezi. Lè a pral rive: tout mò ki nan tonm yo pral tande vwa li, yo pral leve sòti vivan nan tonm yo. Moun ki fè sa ki byen pral leve pou resevwa lavi ki p'ap janm fini an. Men, tout moun ki fè sa ki mal pral leve pou resevwa kondannasyon yo. –Jan 5:28, 29
Eske nou pa konn sa: nou tout ki resevwa batèm pou n te fè yonn ak Jezikri, avèk batèm sa a nou te fè yonn avè l nan lanmò li. Se sa k fè, avèk batèm nou an nou te antere ansanm avè l, nou te mouri ansanm avè l tou. Men, menm jan Papa a te fè l leve sòti nan lanmò avèk gwo fòs pouvwa li, konsa tou nou menm nou ka mennen yon lòt lavi. Menm jan nou fè yonn ak li paske nou te mouri yon jan tankou li menm li te mouri a, konsa tou n'a fè yonn avè li, paske n'a leve sòti
vivan nan lanmò tankou l tou. –Women 6:3-5
Si Kris la ap viv nan ou, kò ou te mèt mouri akòz peche a, Lespri Bondye a ap ba ou lavi, paske ou jwenn gras devan Bondye. Si Lespri Bondye ki te fè Jezikri leve sòti vivan nan lanmò a rete nan nou, li menm ki te fè Jezikri leve sòti vivan nan lanmò a, li va bay kò nou yo ki la pou mouri a lavi tou, pa pouvwa Lespri li a ki rete nan nou. –Women 8:10b, 11
SENTETE A LETENEL 40
Paske, li vin sove pèp li a, li delivre yo anba esklavaj. Li te di l konsa: Lè la fin delivre nou anba lènmi nou yo, la fè nou sèvi l san nou p'ap bezwen pè. Wi, l'a fè nou viv apa pou Bondye, l'a fè nou mache dwat devan li chak jou nan lavi nou. –Lik 1:68b, 74, 75
Mezanmi, se pou nou wi Bondye te fè tout pwomès sa yo. Ann kenbe kò nou ak nanm nou nan kondisyon pou n sèvi Bondye! Ann voye tout bagay ki ka wete nou nan kondisyon sa a jete! Ann chache viv apa pou Bondye! Ann viv nan krentif li! –2 Korent 7:1
Frè m yo, mwen te moutre nou ki jan pou n mennen bak nou si nou vle fè Bondye plezi. Wi, mwen konnen se konsa n'ap viv vre. Men, kounyeya m'ap mande nou, nan non Senyè Jezi a, tanpri chache viv pi byen toujou. Nou konnen tou sa m te moutre nou, avèk otorite Senyè Jezi te ban mwen an. Men sa Bondye vle pou nou: Se pou nou viv apa pou Bondye, pou nou pa lage kò nou nan imoralite. Se pou chak gason konn chwazi madanm li yon jan ki respektab, ki dakò ak volonte Bondye. Bondye pa rele nou pou nou viv nan vye kondi-syon lèd. Men, li rele nou pou nou viv yon jan ki dakò ak volonte li. –1 Tesalonisyen 4:1-4, 7
SENTETE A
LETENEL 41
Sè poutèt sa, Jezi te mouri lòt bò pòtay lavil la, pou l te ka mete pèp la nan kondisyon pou yo fè sèvis Bondye ak pwòp san pa li ki te koule. –Ebre 13:12
Byen lontan anvan Bondye te kreye lemonn, li te chwazi nou nan Kris la pou nou te kapab viv apa pou li, pou n te san repwòch devan li. Nan renmen li renmen nou an,...se pou nou vin yon lòt kalite moun jan Bondye vle l la, pou nou sanble ak li pou nou ka mennen yon lavi ki dwat, yon lavi ki apa pou Bondye, jan verite a mande l la. –Efezyen 1:4; 4:24
Pral gen yon bèl wout pase la. Y'ap rele l: Wout Bondye a! Moun k'ap fè sa ki mal p'ap pase nan wout sa a. Se va sèlman pou moun ki mache dwat yo. Wi, pou yo ase. Okenn ba-koulou p'ap ka detounen moun k'ap swiv chemen sa a. –Ezayi 35:8
Men, si nou rekonèt devan Bondye nou fè peche, nou mèt gen konfyans nan li. Paske l'ap fè sa k gen pou fèt la: l'a padonnen tout peche nou yo, l'a netwaye nou anba tou sa ki mal. –1 Jan 1:9
Si tout bagay gen pou disparèt konsa, nou pa bezwen mande ki kalite moun nou dwe ye: Se pou nou sèvi Bondye, se pou nou viv pou li ase. –2 Pyè 3:11
LEZOM RANPLI AK LESPRI 42
Si nou menm ki mechan jan nou mechan an, nou konn bay pitit nou bon bagay, se pa Papa nou ki nan syèl la ki pou ta refize ban nou Sentespri l, lè nou mande l li. –Lik 11:13
Lè yo fin lapriyè, kote yo te ye a pran tranble. Yo tout te anba pouvwa Sentespri, epi yo pran anonse pawòl Bondye a avèk konvik-syon. –Travay 4:31
M'ap mete Lespri m nan nou, konsa m'ap fè nou mache dwat dapre lòd mwen ban nou, pou nou fè tou sa mwen mande nou fè. N'a kenbe prensip mwen yo. –Ezekyèl 36:27
Pou nou menm, nou p'ap viv dapre egzijans kò nou ankò, men dapre egzijans Lespri Bondye a, paske Lespri Bondye a nan nou. Si yon moun pa gen Lespri Kris la nan li, li pa pou Kris la. –Women 8:9
Men, lè Sentespri a va desann sou nou, n'a resevwa yon pouvwa. –Travay 1:8a
Banabas sa a te yon bon gason. Li te gen anpil konfyans nan Bondye, epi Sentespri te kenbe l anba pouvwa l tout tan. –Travay 11:24a
Nan Antyòch menm, disip yo te kontan anpil, Sentespri te plen kè yo. –Travay 13:52
Pa soule tèt nou ak diven, sa ka mennen nou nan debòch. Okontrè, plen kè nou ak Sentespri. –Efezyen 5:18
PWOMES MEVEYE KRETYEN YO GENYEN 43
Senyè a kanpe toupre moun ki dekouraje yo, li delivre tout moun ki te pèdi espwa. –Sòm 34:18
Jezi di li: Si m kapab menm!...Tout bagay posib wi pou moun ki met konfyans yo nan Bondye. –Mak 9:23
Frè m yo, nou pa bezwen sezi devan gwo eprèv sa yo k'ap tonbe sou nou tankou yon gwo dife. Nou pa bezwen konprann sa se yon bagay estraòdinè k'ap rive nou la a. Okontrè, fè kè n kontan. Paske, menm jan nou patisipe nan soufrans Kris yo, konsa tou n'a kontan nèt ale lè gwo pouvwa Kris la va parèt. –1 Pyè 4:12, 13
Li gen pou l cheche tout dlo nan je yo. P'ap gen lanmò ankò, yo p'ap nan lapenn ankò, yo p'ap janm plenyen ankò, yo p'ap janm soufri ankò. Tout vye bagay sa yo pral disparèt. –Revelasyon 21:4
Mete konfyans ou nan Senyè a, fè sa ki byen! Pran peyi a fè kay ou, viv ak kè poze! –Sòm 37:3
Pito nou chache bay bagay peyi Wa ki nan syèl la premye plas nan lavi nou, chache viv jan Bondye vle l la anvan. Lè sa a, Bondye va ban nou tout lòt bagay sa yo tou. –Matye 6:33
PWOMES POU SILA YO KI NAN EPREV 44
Kounyeya, li ka pote sekou bay tout moun ki anba tantasyon, paske li menm tou li te pase anba tantasyon, li menm tou li te soufri. –Ebre 2:18
Anvan lontan, Bondye ki bay kè poze a gen pou kraze Satan anba pye nou. –Women 16:20a
Tout tantasyon nou jwenn sou chemen nou, se menm kalite tantasyon tout moun jwenn sou chemen yo tou. Men, Bondye li menm toujou kenbe pawòl li: li p'ap kite yo tante nou yon jan ki depase sa nou ka sipòte. Men, lè nou va anba tantasyon an, l'a ban nou fòs pou nou ka sipòte l, pou nou ka sòti anba li. –1 Korent 10:13
Lè yon moun ap mache dwat, li gen pou l soufri anpil. Men, Senyè a ap delivre l [an bas] tout soufrans li yo. –Sòm 34:19
Tansèlman, nou konn sa byen: nan tout bagay, Bondye ap travay pou byen tout moun ki renmen l, pou byen tout moun li te fè lide rele. –Women 8:28
Granprèt nou an, se pa yon moun ki pa kapab soufri ak nou nan feblès nou. Okontrè, nou gen yon granprèt ki te pase anba tout kalite tantasyon menm jan ak nou. Men, li pat janm fè okenn peche. –Ebre 4:15
PWOMES POU SILA YO KI VENKE 45
Se sa moun ki va genyen batay la va resevwa nan men m. M'a va Bondye yo, y'a va pitit mwen. –Revelasyon 21:7
Tout moun ki va goumen jouk yo genyen batay la, m'ap fè yo tounen yon gwo poto nan kay Bondye a. Apre sa, yo p'ap janm sòti. M'a make non Bondye ansanm ak non lavil Bondye a, lòt Jerizalèm k'ap desann sot nan syèl la, sou yo. M'ap make lòt non mwen an sou yo tou. –Revelasyon 3:12
Tout moun ki goumen jouk yo genyen batay la pral mete rad blan an sou yo. Mwen p'ap wete non yo nan liv ki gen non moun ki gen lavi a. M'ap rekonèt yo pou moun pa m devan Papa mwen ak devan zanj li yo. –Revelasyon 3:5
Tout moun ki goumen jouk yo genyen batay la, m'ap ba yo dwa chita bò kote m lè m'a sou fòtèy mwen an, menm jan mwen menm mwen te goumen jouk mwen te genyen batay la, pou kounyeya mwen chita bò kote Papa m ki chita sou fòtèy li a. –Revelasyon 3:21
Tout moun ki va goumen jouk yo genyen batay la, epi ki va toujou ap fè sa m vle yo fè a jouk sa kaba, m'a ba yo pouvwa sou tout nasyon. –Revelasyon 2:26
BONDYE PALE NOU O SIJE DIVOS LA 46
Kanta pou moun marye yo, men lòd mwen ba yo, (sa pa sòti nan mwen non, men nan Senyè a menm): Lè yon fanm marye, li pa dwe kite ak mari li. Si li rive kite avè l, se pou l rete pou kont li, san l pa remarye. Pase pou l ta remarye, pito li tounen ak mari l ankò. Konsa tou, yon mari pa dwe mete madanm li deyò. Yon fanm marye gen angajman ak mari l toutotan mari a vivan. Men, si mari a mouri, li lib marye ak moun li vle, depi se ak yon moun ki patizan Kris la. –1 Korent 7:10, 11, 39
M'ap pran yon egzanp: yon madanm marye gen angajman avèk mari l devan lalwa toutotan mari a vivan. Men, si mari a mouri, madanm lan lib devan lalwa annegad mari a. Si pandan mari a vivan toujou, madanm lan vin fanm yon lòt gason, y'ap rele madanm lan adiltè. Men, si mari a mouri, li lib devan lalwa. Lè sa a, si l vin fanm yon lòt gason, li pa yon adiltè. –Women 7:2, 3
Men mwen menm, men sa m'ap di nou: Yon nonm ki kite ak madanm li, si se pa pou lenkondit, nonm sa a lakòz madanm lan fè adiltè. Konsa tou, yon nonm ki marye ak yon madanm mari l kite l, li fè adiltè tou. –Matye 5:32
JEZI AP VINI YOU DEZIEM FWA 47
Lè m'a fin pare plas la pou nou, m'a tounen vin chache nou. Konsa, kote m'a ye a, se la n'a ye tou. –Jan 14:3
Lè sa a, n'a wè siy nan syèl la k'ap fè nou konnen Moun Bondye voye nan lachè a ap tounen. Lè sa a, tout nasyon ki sou latè va pran kriye. Y'a wè Moun Bondye voye nan lachè a ap vini anwo nyaj yo nan syèl la, avèk pouvwa, nan mitan yon bann bèl bagay. –Matye 24:30
Mezanmi, kounyeya nou se pitit Bondye. Nou poko konnen egzakteman sa nou pral tounen. Men, nou konnen lè Kris la va parèt nou pral tounen tankou l, paske nou pral wè l jan l ye a. Tout moun ki gen espwa sa a nan kè yo ap kenbe kò yo pou yo pa fè sa ki mal, tankou Jezikri te kenbe kò l pou l pat fè sa ki mal. –1 Jan 3:2, 3
Nou menm tou, se pou n toujou pare, paske Moun Bondye voye nan lachè a va vini lè nou pa ta kwè! –Lik 12:40
Konprann sa byen, Moun Bondye voye nan lachè a gen pou l tounen ak zanj li yo, nan tout bèl pouvwa Papa l la. Lè sa a, li va bay chak moun sa yo merite dapre sa yo fè. –Matye 16:27
PAWOL
BONDYE A 48
Syèl la ak tout tè a va pase, men pawòl mwen yo p'ap janm pase. –Lik 21:33
Paske, pwofèt yo pat janm bay mesay paske yo menm yo te vle. Okontrè, se Sentespri ki te pouse yo lè yo t'ap bay mesay ki sòti nan Bondye. – 2 Pyè 1:21
Pawòl ou se yon chandèl ki fè m wè kote m'ap mete pye m, se yon limyè k'ap klere chemen mwen. –Sòm 119:105
PRIYE EPI PADONNEN
Men ki jan pou nou lapriyè: Papa nou ki nan syèl la, Nou mande pou yo toujou respekte non ou. Vin tabli gouvènman ou, pou yo fè volonte ou sou latè, tankou yo fè l nan syèl la. Manje nou bezwen an, ban nou l jòdi a. Padonnen tou sa nou fè ki mal, menm jan nou padonnen moun ki fè nou mal. Pa kite nou nan pozisyon pou n tonbe nan tantasyon, men, delivre nou anba Satan. [Paske, se pou ou tout otorite, tout pouvwa ak tout lwanj, depi tout tan ak pou tout tan. Amen.]
Si nou padonnen moun lè yo fè nou mal, Papa nou ki nan syèl la va padonnen nou tou. Men, si nou pa padonnen moun lè yo fè nou mal, Papa nou p'ap padonnen peche nou yo nonplis. –Matye 6:9-15
CHEMEN BONDYE A POU SALI A
Mwen bezwen you Sovè.
Tout moun fè peche. Yo tout vire do bay Bondye ki gen pouvwa a. –Women 3:23
Kris te mouri pou mwen.
Paske, Kris la menm mouri yon sèl fwa pou peche nou yo, li p'ap janm mouri ankò. Li menm ki t'ap mache dwat devan Bondye. –1 Pyè 3:18a
Mwen bezwen repanti akòz peche m yo.
Moun k'ap kache peche p'ap janm wè zafè yo mache. Men, Bondye va gen pitye pou moun ki rekonèt peche yo, pou moun ki chanje lavi yo. –Pwovèb 28:13
Mwen dwe resevwa Jezi pà lafwa.
Men, sa ki te resevwa l yo, sa ki te kwè nan li yo, li ba yo pouvwa tounen pitit Bondye. –Jan 1:12
Mwen kapab asire mwen sove.
Moun ki gen Pitit la, yo gen lavi sa a tou. –1 Jan 5:12a
Sa m'ap di nou la a, se vre wi: Yon moun ki koute pawòl mwen, ki mete konfyans nan moun ki voye m lan, l'ap gen lavi ki p'ap janm fini an. Yo p'ap kondannen li. Li deja sòti nan lanmò, li antre nan lavi. –Jan 5:24
If you are interested in receiving additional Scripture booklets, write to the publisher in English at the address below or order online:
World Missionary Press, Inc.
P.O. Box 120
New Paris, Indiana 46553-0120 U.S.A.
World Missionary Press Home Page | Go to the Top of This Page


c: text/html

text:
1999 wrote:Nou se haitien, Haiti deja sou Kompa epi bon kompa tou wi...Men yon lot bo mwen pa gen problem ak Zenglen, Rezilta se yon tre bel album fierte pou peyi nou ak culture lakay. Dener Ceide fe yon bon travay sou album lan ak ekip Zenglen an. Mwen pa ka kritike ak mechanste sa mwen pa ka fe. La verite c'est que album Zenglen an pa ka fe CD KLASS la anyen paske KLASS kampe an granmoun sou rhythm national la.
Return to TOP HMI NEWS AND GENERAL MUSIC
Users browsing this forum: Bing [Bot] and 1 guest

robotstxt: allowed

filter: keep


text:
Komisyonè Edmonson selebre “Nowèl an novanm” ak DeltaCare, Inc nan Target nan Midtown
Foto pa Marta Martinez-Aleman/Biwo Komisyonè Edmonson
Miami, FL- Komisyonè Audrey M. Edmonson ak sè manm li yo nan DeltaCare, Inc. te selebre “Nowèl an novanm” jou 21 novanm 2013, nan Target nan Midtown, Miami. Evennman anyèl la bay 15 fanmi yon chans pou yo achte jwèt ak rankontre Papa Nwèl pou manje pitza ak bwè kola, grasa patwonaj Deltacare, yon òganizasyon ki pa pou pwofi ki konsantre sou edike kominote minoritè a sou koze viris HIV-SIDA. Anpil nan manm DeltaCare yo, ki gen ladan Komisyonè Edmonson, se manm Chapit Ansyen Manm Delta Sigma Theta nan Konte Miami-Dade.


text:
Plent Sitwayen
Biwo Komisè Gouvènman Etazini resevwa plent de piblik la konsenan swadizan move zak ki enkli aktivite kriminel ki fèt nan Distrik Sid Laflorid ak lòt kote.
Misyon Biwo Komisè Gouvènman Etazini la pou l anfòse lwa federal yo ak reprezante Etazini Damerik nan tribinal. Biwo Komisè Gouvènman Etazini ede ajans federal yo ak anpil fonksyon ankèt, sepandan Biwo Komisè Gouvènman Etazini pa yon ajans ankèt principal.
An konsekans, plent sitwayen ki pa gen anyen pou wè ak yon koze ki pa dokimante piblikman ki devan Biwo Komisè Gouvènman Etazini, yo gen dwa refere l direktman a ajans ankèt federal ki apwopriye oubyen yo gen dwa rekonèt plent lane pi retounen l bay moun ki anrejistre plent la ak sigjesyon ak enfòmasyon kontak ajans ki apwopriye an(yo).
Si w ta konnen ke oswa ou sispek yon aktivite kriminel ki fèt nan oswa ki afekte Distrik Sid Laforid ke ou panse ki nan enterè Biwo Komisè Gouvènman Etazini ou gen dwa fè n kon sa pa ranpli ak voye Fòm Enfòmasyon Sitwayen ba nou oswa ou gen dwa fè yon rapò pa imel lan: USAFLS-Citizencompla@usdoj.gov
Pou enfòmasyon w, nou fè yon lis de plizye ajans ankèt federal enpòtan ak yon egzamp sou ki kalite ankèt ke yo mennen. Lis ki pli ba a se egzamp ankèt ki pli komen ak enfòmasyon kontak pou ajans ankèt federa, eta ak lokal ki gen dwa enterese nan sèten koze.
Fòm Plent Sitwayen (PDF) | Nimewo Telefòn pou Plent Sitwayen, (305) 961-9173
Plent Sitwayen Email Address: USAFLS-Citizencompla@usdoj.gov
Lis sa pa yon lik ki limite, li se yon rezime jenerik. Fòk ou ale nan sit entènèt ajans lan e/oswa rantre an kontak ak ajans lan(yo) direkteman pou asistans epi pou enfòmasyon yo ki ajou.
Viewing Notice: Portable Document Format (".PDF") files may be viewed with the free Adobe Acrobat Reader.
Retounen anl�


text:
Mwen egzòte nou pou nou atantif e pou nou byen resevwa mesaj nou pral tande la yo. Mwen priye pou nou kapab fè sa.
Frè ak sè byeneme m yo, ala kontan m kontan pou m swete nou byenveni nan 183zyèm konferans Jeneral Anyèl Legliz la.
Pandan sis mwa k pase depi nou te rankontre yo, m te gen okazyon pou m te vwayaje ak rankontre anpil nan nou nan zòn kote nou ye yo. Apre konferans jeneral Oktòb la, mwen te vwayaje al an Almay, kote m te gen privilèj pou m te rankontre manm nou yo nan plizyè kote nan peyi sa a, osibyen nan kèk pati nan Otrich.
Nan fen mwa Oktòb la mwen te konsakre Tanp Calgary a an Alberta nan Canada, avèk asistans Èldè M. Russel Ballard ak madanm ni, Èldè Craig C. Christensen ak madanm ni, ak Èldè William R. Walker ak madanm ni. Nan mwa Novanm nan mwen te rekonsakre tanp Boise la nan Idaho. Moun ki te vwayaje avèk mwen e ki te patisipe nan konsekrasyon an sete Èldè David E. Bednar ak madanm ni, Èldè Craig C. Christensen ak madanm ni, ak Èldè William R. Walker ak madanm ni.
Selebrasyon kiltirèl ki te fèt nan okazyon de konsekrasyon sa yo te ekstraòdinè. Mwen pa t pèsonèlman asiste selebrasyon nan Calgary a, paske sete katrevensenkyèm anivèsè Sè Monson e m te santi m te dwe rete avèk li. Men, li menm avèk mwen te gen privilèj pou n te gade selebrasyon an nan salon lakay nou sou televizyon, epi nan demen maten m te vwayaje al Calgary pou konsekrasyon an. Nan Boise te gen plis pase 9.000 jèn nan distri tanp lan ki te patisipe nan selebrasyon kiltirèl la. Te gen sitèlman jèn ki te enplike nan bagay sa a ke pa t gen ase plas pou manm fanmi yo te vin asiste nan estad la kote yo t ap fè prezantasyon an.
Mwa pase a, Prezidan Dieter F. Uchtdorf, akonpaye pa Sè Uchtdorf. Èldè Jeffrey R. Holland ak Sè Holland ak Èldè Gregory A. Schwitzer ak Sè Schwitzer, te vwayaje ale Tegucigalpa, Honduras, pou yo te konsakre tanp nou fèk konstwi a nan kote sa a. Te gen yon bèl selebrasyon kiltirèl jèn yo te fè jou swa anvan konsekrasyon an.
Gen lòt tanp ki te anonse e ki nan plizyè etap pwosesis preliminè yo oubyen ki an konstriksyon.
Maten an, mwen gen privilèj pou m anonse de lòt tanp, ki, nan mwa ak ane k ap vini yo apral konstwi nan kote sa yo: Cedar City, nan Uta, ak Rio de Janeiro, nan Brezil. Frè m ak sè m yo, konstriksyon tanp yo ap kontinye san ralanti.
Jan nou konnen, nan konferans jeneral Oktòb la, m te anonse chanjman nan laj pou jènjan yo ak jènfi yo al sèvi kòm misyonè aplentan yo, avèk jènjan yo ki kounyeya kapab sèvi apati laj 18 tan e jènfi yo nan laj 19 an.
Reyaksyon jèn nou yo te ekstraòdinè ak enspiran. Rive 4 Avril, sa gen dejou, nou gen 65.634 misyonè aplentan k ap sèvi, avèk 20.000 anplis ki gen tan resevwa apèl yo men ki poko antre nan yon sant fòmasyon misyonè ak plis pase 6.000 ankò ki nan pwosesis entèvyou avèk evèk yo ak prezidan pye yo. Nou te oblije kreye senkantuit nouvo misyon pou resevwa kantite misyonè nou yo k ap ogmante yo.
Pou ede nou soutni gwo fòs misyonè sa a, e paske anpil nan misyonè nou yo soti nan sikonstans difisil, nou envite ou, si ou kapab, pou w kontribye avèk anpil jenewozite nan Fon Jeneral Misyonè a nan Legliz la.
Kounyeya, frè m ak sè m yo, nou pral tande mesaj enspire, jodia ak demen. Moun ki pral pale avèk nou yo te enbleman chèche konnen, nan lapriyè, sa Senyè a vle nou tande nan moman sa a.
Mwen egzòte nou pou nou atantif e byen pote atansyon ak mesaj nou pral tande yo. Mwen priye pou nou kapab fè sa nan non Jezikri, amèn.


text:
Suiv Kris la se pa yon pratik ki konsa konsa pou nou fè pa okazyon, men, se yon angajman ak yon mòd lavi konstan ki aplike tout tan ak nan tout kote.
Youn nan chan nou pi renmen yo, Kè Tabènak la te chante maten an, kòmanse avèk mo sa yo:
Pawol sa yo, ki enspire pa premye envitasyon Sovè a te fè disip Li yo (gade Matye 4:19), te ekri pa John Nicholson, yon konvèti Ekosè. Menmjan ak anpil nan premye dirijan nou yo, li pat fè gwo etid men li te gen yon pwofon lanmou pou Sovè nou an ak pou plan sali a.2
Tout mesaj yo nan konferans sa a ede nou swiv tras Sovè nou an, ke egzanp li ak ansèyman li defini chemen an pou tout moun k ap suiv Jezikri.
Tankou tout lòt kretyen yo, manm Legliz Jezikri pou Sen Dènye Jou yo etidye lavi Sovè nou an jan yo rapòte l nan Nouvo Testaman an nan liv Matye, Mak, Lik, ak Jan yo. M pral repase egzanp ak ansèyman nan kat liv sa yo ki nan Sent Bib la epi map envite nou chak pou reflechi sou fason Legliz retabli sa a ak nou chak kalifye kòm disip Kris la.
Jezi te ansenye ke batèm nesesè pou nou antre nan wayòm Bondye a (gade Jan 3:5). Li te kòmanse ministè Li kote l te fè yo batize li (gade Mak 1:9), epi Limenm ak disip Li yo te batize lòt moun (gade Jan 3:22–26). Nou fè menmjan an tou.
Jezi te kòmanse preche kote l te envite moun ki t ap koute l yo pou yo repanti (gade Matye 4:17). Sa a se toujou mesaj sevitè l yo pou mond lan.
Toutolon ministè Li, Jezi te bay kòmandman. Epi Li te ansenye, “Si nou renmen mwen, se pou nou obeyi komandman m yo” (Jan 14:15; gade tou vèsè 21, 23). Li te afime ke obeyi kòmandman yo tap mande pou disip Li yo kite sa Li rele “Bagay moun bay plis enpòtans yo” (Lik 16:15) ak “tradisyon lèzòm yo” (Mak 7:8; gade vèsè 13). Li te avèti tou: “Si nou te moun lemonn, lemonn t ap renmen nou, paske nou t ap pou li. Men, mwen chwazi nou, mwen wete nou anba pouvwa lemonn. Se poutèt sa lemonn rayi nou” (Jan 15:19). Jan Apot Pyè te deklare nan apre, disip Jezi yo dwe “yon pèp espesyal” (1 Pyè 2:9).
Sen Dènye Jou yo konprann ke nou pa dwe “moun lemond,” ni anchennen pa “tradisyon lèzòm,” men menmjan ak lòt disip Kris yo, nou pafwa twouve l difisil pou nou separe tèt nou de mond lan ak tradisyon l yo. Gen kèk moun ki kondui tèt yo nan fason mond lan paske, jan Jezi te di kèk nan moun li t ap ansenye yo, “Yo pito lwanj ki soti nan men lèzòm pase lwanj ki soti nan men Bondye” (Jan 12:43). Echèk sa yo nan swiv Kris la twò anpil ak twò delika pou nou mansyone yo la a. Yo tout se pratik monden ki soti nan bagay tankou politikman kòrèk ak ekstravagans nan abiman ak bote pou devye soti nan valè debaz tankou nati etènèl ak fonksyon etènèl fanmi an.
Ansèyman Jezi yo pat destine pou yo rete sèlman nan teyori. Yo te toujou la pou nou mete yo an pratik. Jezi te ansenye: “Konsa, moun ki tande pawòl mwen sa yo m di yo, epi ki fè sa m mande li fè yo, l ap tankou yon moun saj” (Matye 7:24; gade tou Lik 11:28) epi “Se va bèl bagay pou domestik la si mèt la jwenn li ap fè travay li lè l tounen lakay li” (Matye 24:46). Nan yon lòt kantik nou genyen, nou chante:
Jan Jezi te ansenye a, moun ki renmen l yo ap respekte kòmandman L yo. Yo obeyisan, jan Prezidan Monson te anseye maten an. Suiv Kris la se pa yon pratik konsa konsa ke nou fè pa okazyon, men se yon angajman ak yon mòd lavi konstan ke nou dwe aplike tout tan ak nan tout kote. Sovè a te ansenye prinsip sa a ak fason nou ta dwe sonje li epi jwenn fòs pou nou swiv li lè l te etabli òdonans Sentsèn nan (kominyon jan lòt moun rele li.) Nou konnen apati revelasyon modèn nan ke li te kòmande disip Li yo pou te pran anblèm yo an souvni Limenm (gade Joseph Smith Tradiksyon, Matye 26:22 [nan Matye 26:26, referans c], 24 [nan apendiks Bib la]; Joseph Smith Tradiksyon, Mark 14:21–24 [nan apendiks Bib la]). Manm Legliz Jezikri pou Sen Dènye Jou yo swiv kòmandman sa a chak semèn kote nou ale nan yon sèvis adorasyon kote nou pran pen an ak dlo a epi nou fè alyans pou nou toujou sonje Li epi respekte Kòmandman Li yo.
Jezi te ansenye ke “Lòm dwe toujou ap priye” (Lik 18:1). Li te trase egzanp sa a tou, tankou lè Li “ te pase tout nwit la ap priye Bondye a” (Lik 6:12) anvan l te rele Douz Apot yo. Menmjan ak lòt Kretyen yo, nou priye nan tout sèvis adorasyon nou yo. Nou priye pou nou jwenn direksyon tou, epi nou ansenye ke nou dwe fè priyè pèsonèl souvan e nou dwe mete nou ajenou chak jou pou priye avèk fanmi nou. Menmjan avèk Jezi, nou priye Papa nou ki nan Syèl la, e nou fè sa nan non sakre Jezikri.
Sovè a te aple Douz Apot pou ede nan Legliz li a epi Li te ba yo kle ak otorite pou yo kontinye aprè lanmò li (gade Matye 16:18–19; Mak 3:14–15; 6:7; Lik 6:13). Legliz Jezikri pou Sen Dènye Jou yo, antanke Legliz retabli Jezikri, swiv egzanp sa a nan oganizasyon li ak nan konfere kle ak otorite bay Apot.
Kèk nan moun Jezi te rele pou swiv li yo pat reponn imedyatman men yo t ap chèche jwenn yon delè pou yo te al regle obligasyon familial yo anvan. Jezi te reponn yo: “Moun ki mete men nan yon travay la, epi k ap vire tèt gade dèyè, moun konsa pa ka sèvi nan wayòm Bondye a” (Lik 9:62). Anpil Sen Dènye Jou mete priyorite sa a Jezi te ansenye a an pratik. Nou wè sa nan egzanp dèmilye grandèt misyonè ak lòt ki kite pitit yo ak pitit pitit yo pou al fè travay misyonè yo aple yo pou yo fè a.
Jezi te ansenye ke Bondye te kreye gason ak fi, epi yon gason ta dwe kite paran li pou epi mete l ansanm ak madanm ni (gade Mak 10:6–8). Tout moun konnen jan nou atache ak ansèyman sa a.
Nan parabòl familye brebi egare a, Jezi te ansenye ke nou dwe fè tout sa nou kapab pou nou degaje nou al chèche sila yo nan twoupo a ki egare yo (gade Matye 18:11–14; Lik 15:3–7). Jan nou konnen, Prezidan Thomas S. Monson mete gwo aksan sou prensip sa a nan egzanp ak ansèyman memorab li sou nesesite pou nou pote sekou bay pwochen nou yo.4
Nou swiv egzanp san parèy Sovè nou an ak bèl ansèyman L bay sou lanmou yo nan efò nou pou nou al sekouri sila ki pèdi yo. Li te ansenye: “Nou dwe renmen frè parèy nou menmjan nou renmen pwòp tèt pa nou” (Matye 22:39). Li menm kòmande nou pou nou renmen enmi nou (gade Lik 6:27–28). Epi nan gwo ansèyman l yo nan fen ministè motèl Li a, Li te di:
“Men, m'ap ban nou yon kòmandman nouvo: Se pou nou yonn renmen lòt. Wi, se pou nou yonn renmen lòt menm jan mwen renmen nou an.
“Si nou yonn renmen lòt, lè sa a tout moun va konnen se disip mwen nou ye” (Jan 13:34–35).
Kòm yon pati nan youn renmen lòt la, Jezi te ansenye ke lè moun fè nou yon bagay ki mal, nou dwe padone yo. (gade Matye 18:21–35; Mak 11:25–26; Lik 6:37). Anpil moun ap lite avèk kòmandman difisil sa a, men nou tout okouran kèk egzanp enspire sou kèk Sen Dènye jou ki sensèman padone, menm moun ki te fè yo bagay ki pi mal la. Paregzanp, Chris Williams te apiye l sou lafwa li nan Jezikri pou l te padone chofè sou sa a ki te koz lanmò madanm ni ak 2 nan pitit yo a. De jou sèlman apre trajedi a, pandan l te ankò pwofondeman ranpli ak doulè, mesye padonan sa a, ki t ap sèvi kòm youn nan evèk nou yo lè sa a, te di: “Antanke disip Kris la, mwen pa gen okenn lòt chwa.”5
Anpil Kretyen bay moun ki pòv ak moun ki nan bezwen, jan Jezi te ansenye a (gade Matye 25:31–46; Mak 14:7). Nan swiv ansèyman sa a konsènan Sovè nou an, Legliz Jezikri pou Sen Dènye Jou yo ak manm li yo pote labanyè. Manm nou yo bay gwo kantite lajan pou charite epi yo rann sèvis pèsonèl e yo bay lòt don pou pòv yo ak moun ki nan bezwen yo. Anplis, manm nou yo jene pandan 2 repa chak mwa epi yo bay omwen pri de manje sa yo t ap koute a kòm ofrann jèn, ke evèk nou yo ak prezidan branch nou yo itilize pou ede manm nou yo ki nan bezwen yo. Rete grangou pou ede moun ki grangou se yon zak charite, epi, lè l fèt avèk bon entansyon, se yon festin espirityèl.
Sa ki pa twò koni se sèvis imanitè mondyal Legliz nou an. Legliz Jezikri pou Sen Dènye Jou yo itilize don manm plen jenewozite nou yo bay yo, pou voye manje, rad, ak lot bagay esansyèl pou soulaje soufrans granmoun ak timoun toupatou nan mond lan. Don imanitè sa yo, ki te totalize dèmilyon dola nan dènye dizan k pase yo, fèt san nou pa konsidere relijyon, ras, oswa nasyonalite.
Pi gwo efò antrèd nou apre tranblemandtè ak sunami 2011 la nan Japon an te founi 13 milyon dola kach ak lòt materiel sekou. Epitou, plis pase 31 mil volontè sou direksyon Legliz la te bay plis pase 608 mil èdtan sèvis. Asistans imanitè nou te bay viktim Siklòn Sandi yo nan lès Etazini an te gen ladann anpil don tout kalite bagay, plis prèske 300 mil èdtan sevis netwayaj ofri pa prèske 28 mil manm legliz la. Pami anpil lòt egzanp, nou te bay 300 mil liv rad ak soulye pou refijye Afriken nan peyi Chad yo. Nan dènye 25 an yo, nou ede apeprè 30 milyon moun nan 179 peyi.6 Vrèman, pèp yo rele “Momon yo” konnen kijan pou yo bay pòv ak moun ki nan bezwen.
Nan dènye ansèyman biblik Li a, Sovè nou an te kòmande disip li yo pou yo te pote ansèyman L yo bay chak nasyon ak chak kreyati. Depi nan kòmansman Retablisman an, Legliz Jezikri pou Sen Dènye Jou yo te cheche swiv ansèyman sa a. Menm lè nou te yon nouvo Legliz pòv ki t ap lite avèk sèlman kèk milye manm, premye dirijan nou yo te voye misyonè travèse lanmè, pou ale nan lès ak lwès. Antanke yon pèp, nou kontinye ansenye mesaj Kretyen an jiska jodia kote pwogram misyon enkonparab nou an gen plis pase 60 mil misyonè aplentan, ak dèmilye anplis k ap sèvi a demi tan. Nou gen misyonè nan plis pase 150 peyi ak teritwa nan tout mond lan.
Nan finisman Gwo Diskou sou Mòn nan, Jezi te ansenye: “Konsa, se pou nou pafè, menm jan Papa nou ki nan syèl la pafè a” (Matye 5:48). Objektif ansèyman sa a ak objektif ki genyen nan swiv Sovè nou an se pou nou vin jwenn Papa a, Sovè nou an pale nou kòm “Papa mwen, ak Papa nou; epi, … Bondye mwen, ak Bondye nou” (Jan 20:17).
Pa revelasyon modèn, ki san parèy nan levanjil retabli a, nou aprann ke kòmandman pou chèche pèfeksyon an fè pati plan Bondye Papa a pou sali pitit Li yo. Andedan plan sa a, nou tout se eritye paran selès nou yo. Apot Pòl te ansenye: “Nou se pitit Bondye e si se pitit Bondye nou ye, nou gen pòsyon pa nou nan eritaj Bondye te pwomèt moun pa l yo, n a resevwa pa nou ansanm ak Kris” (Women 8:16–17). Sa vle di, jan nou aprann nan Nouvo Testaman an, ke nou “eritye lavi etènèl la” (Tit 3:7) e si nou vin jwenn Papa a, n ap “eritye tout bagay” (Revelasyon 21:7)—tout sa Li genyen—yon konsepsyon lespri mòtèl nou ka difisil pou konprann. Men, omwen, nou kapab konprann ke atenn destination final sa a nan letènite a sèlman posib si nou swiv Sovè nou an, Jezikri, ki te ansenye “Pèsonn pa ka al jwenn Papa a si li pa pase nan mwen” (Jan 14:6). Nou chèche swiv Li e vin plis menmjan avèk Li, isit la e nan apre a. Epi se konsa, nan dènye vèsè kantik “Viens et Suis Moi,”a, nou chante:
Mwen temwanye de Sovè nou an Jezikri, Limenm n ap chache pou swiv egzanp ak ansèyman yo. Li envite nou tout ki bouke epi chaje pou nou vin jwenn ni, pou nou aprann nan men L, pou nou swiv Li, epi konsa, jwenn repo pou nanm nou (gade Matye 4:19; 11:28). Mwen temwaye konsènan verasite mesaj Li a ak konsènan misyon divin ak otorite Legliz retabli Li a, nan non Jezikri, amèn.
Show References
-
1. “Viens et suis-moi!,” Cantiques, no. 61.
-
2. Gade Karen Lynn Davidson, Our Latter-day Hymns: The Stories and the Messages (1988), 142–43, 419.
-
3. “Seigneur, je te suivrai,” Cantiques, no. 141.
-
4. Gade, pa egzanp, Heidi S. Swinton, To the Rescue: The Biography of Thomas S. Monson (2010), 149–61; Thomas S. Monson, “To the Rescue,” Ensign, May 2001, 48–50; Liahona, Jiyè 2001, 57–60.
-
5. Chris Williams, nan Jessica Henrie, “Father Relies on Faith to Forgive Intoxicated Teen Driver,” Deseret News, Aug. 1, 2012, deseretnews.com/article/865559847/Let-It-Go-Chris-Williams-shares-his-story-of-tragedy-and-forgiveness.html; gade tou Chris Williams, Let It Go: A True Story of Tragedy and Forgiveness (2012).
-
6. Gade “Emergency Response: Church Assists Worldwide,” Church News, Mas. 9, 2013, 9; Welfare Services Emergency Response, “2012 Year in Review,” 8.
-
7. Cantiques, no. 61.


text:
Nan Iran, lidè siprèm nan, Ayatoli Ali Khamenei, rejte lide pou peyi a ta fè negosyasyon dirèk ak Lèzetazini sou program nikleyè iranyen an paske, daprè ayatola a, se pa negosyasyon ki pral rezoud pwoblèm nan.
Nan yon deklarasyon chèf siprèm nan fè poste sou sit entènèt pèsonèl li, li fè konnen Lèzetazini ap mande negosyasyon, e an menm tan li pa sispann menase Iran; men peyi li pap kite pèsonn entimide l.
Samdi pase a, vis prezidan ameriken an, Joe Biden, ki tap asiste yon konferans sou sekirite nan vil Munick, ann Almay, te pale pou l di Lèzetazini dispoze pran kontak dirèk ak Iran si peyi sa a montre li vle fè negosyasyon serye sou pwogram nikleyè l la.


text:
Enfòme Ou
Enfòme Ou
Preparasyon pou ijans se pa sèl enkyetid moun California pou tranblemanntè, moun k ap viv nan "Tornado Alley"; oswa moun k ap viv sou Lakòt Gòlf (Gulf Coast) akòz ouragan yo. Pifò kominote yo ka afekte nan plizyè kalite danje pandan lavi yo. Ameriken yo vwayaje tou plis pase anvan; nan zòn ki afekte nan danje yo ka pa nan risk toupre lakay yo. Lè ou konnen sa pou fè anvan, pandan ak apre yon ijans sa reprezante yon pati enpòtan pou prepare, epitou sa ka fè tout diferans lan lè segonn yo ap konte.
Kèk aksyon debaz pou pwoteksyon sanblab pou plizyè danje. Pa egzanp, sekirite nesesè lè gen tout danje yo, si sa vle di abri oswa deplasman depannde ijans espesifik la. Kreyasyon yon plan kominikasyon pou fanmi ou oswa preparasyon yon twous rezèv pou ijans se menm bagay pou ijans aksidantèl, katastwòf natirèl epitou teworis. Men, gen diferans ki enpòtan pami ijans posib ki ta ka afekte desizyon ou pran ak aksyon ou fè.
Itilize lyen ki sou paj sa a pou aprann danje posib ki kapab rive kote w ap viv la ak fason ki apwopriye pou bay repons pou yo. Lè ou konnen sa pou fè, ou kapab planifye avèk moun lakay ou, epitou ou kapab prepare ou davans pou ka pare. Lyen sa yo bay tou enfòmasyon sou fason pou pwoteje moun lakay ou ak sou fason pou kòmanse retounen nan aktivite ou apre premye katastwòf la.
Anvan yon katastwòf, aprann fason w ap konnen si gen yon evènman danjere k ap rive. Abitye ou avèk siy evènman k ap vini san avètisman, epitou chèche konnen alèt ak avètisman lokal yo ak fason w ap resevwa yo. Lè ou konnen plan lokal yo pou ijans pou abri ak deplasman ak kontak lokal yo pou ijans sa ap ede ou kreye plan pou lakay ou, epitou sa ap ede ou pandan yon kriz.
Si ou aprann sa pou fè nan diferan sitiyasyon, epi si ou kreye ak adapte plan ou yo pou danje lokal ou yo, kote moun lakay ou ye souvan, ak bezwen espesifik moun lakay ou tankou bèt-kay yo, sa ap ede ou redui konsekans katastwòf la, epitou sa ka sove lavi moun ak evite yo pran chòk.


text:
Konesans Se Pouvwa
Pa Kite Kriz Kontwole Lavi Ou.
Pa kite kriz kontwole lavi ou, aprann kijan pou kontwole kriz yo.
Sou Malkadi
Epilepsi oubyen Malkadi se non yo bay kriz ki rive plis pase yon tan, paske yo genyen yon kondisyon kache nan sèvo an. Li se souvan refere li kòm yon maladi malkadi.
Epilepsi se pa yon maladi mantal, li se yon pwoblèm nan sèvo a ki rezilta nan toudenkou, chanjman ki brèf nan konsyantizasyon ak fonksyon fizik.
Brèf deranjman sa yo rele kriz malkadi; yo ka tanporèman blòk konsyantizasyon yon moun nan. Oswa yo ka lakòz enkontwolab souke ak / oswa afekte sans yo.
Nenpòt moun, nan nenpòt laj kapab gen yon kriz malkadi, si sèvo a se pa fache domaj oswa maladi.
Koz Pou Malkadi
Anpil rezon ki fè malkadi kòmanse nan lavi granmoun.
-
Tèt blese. pou egzanp: machin aksidan oubyen motosiklèt
-
Time.
-
Alontèm alkòl ak / oubyen abize dwòg.
-
Apre-reyaksyon nan enfeksyon, pou egzanp: ansefalit menenjit, oubyen parazit.
-
Stroke
Gen fason pou fè pou evite genyen malkadi
-
Mete century lè ou nan machin.
-
Pa souke ti bebe.
-
Pa frape timoun nan tèt la. Pa bay moun zo clo nan tèt.
Tip De Kriz
Kalite nan kriz yon moun ki gen epilepsi te depann de ki kote nan sèvo a twoub elektrik la rive e ki kantite nan sèvo a ki afekte yo.
Kriz Pasyèl – li atake yon zòn nan sèvo a.
(Ou ka idantifye ki kalite kriz pasyèl pa rekonèt ou genyen sentòm yo ki komen).
-
Yon senp kriz pasyèl rive lè tout konsyantizasyon pa pèdi.
-
Chanjman nan vizyon ak tande.
-
Santiman etranj oubyen gou, oubyen pran sant.
-
Tranblad ki monte sou yon bò nan kò moun.
-
Kriz complex pasyèl rive lè yon moun san konesans oubyen pakab kontwole aksyon li.
-
Tan Pèdi enkonsyaman.
-
San konesans pou danje oubyen doulè.
-
Jwe ak rad sou, oubyen nenpòt bagay. Pwoblèm ak lapawòl.
-
Li toujou vini ak yon notifikasyon anvan kriz la.
Kriz Jeneralize – li atake tout sèvo a. Moun nan se inyorans nan sa ki te rive.
-
Yon kriz absans (petit mal) se lè konsyans se brèfman pèdi.
-
Regardan nan lalin.
-
Je kapab woule tounen.
-
Tèt panche oubyen nenpòt lòt bagay.
-
Li komen nan timoun
-
Kriz jeneralize tonik - klonik (grand Mal) se pafwa refere yo ak lè moun gen boulvèrseman.
-
Toudenkou tonbe
-
Boulverseman
-
Moun nan pa konnen li gen kriz.
Premye èd Pou Kriz Jeneralize Tonik-Klonik
Sa ou PA dwe fè lè yon moun gen yon kriz, se jis osi enpòtan ke ki sa ou dwe fè.
-
Si sa posib pozisyon moun nan ki fè kriz la atè oubyen sou sifas plat, yo mete yon bagay mou anba tèt li.
-
Retire tout bagay ki ka poze yon danje pou moun.
-
Vire moun nan ak anpil atansyon sou yon bò Pou anpeche toufe yo tou kenbe ayeryen an klè.
-
Rete kalm ak konte konbyen tan kriz la dire.
Sa ou pa dwe fè!!!
-
Pa eseye mete anyen nan bouch an moun; paegzanp pa ba yo likid oswa medikaman jiskaske moun nan se okonplè alèt.
-
Pa eseye kenbe moun nan soti nan fè boulvèrseman. Si ou kenbe kapab kòz chire nan misk la ak / oubyen yon zo kase.
Premye èd pou kriz complex pasyèl
-
Pa eseye kenbe oubyen mare moun nan.
-
Si moun lan se nan danje, bloka wout nan oubyen dousman dirèk moun nan ale.
Kilè ou ta dwe rele 911
Pifò kriz fini natirèlman san nenpòt tretman spesyal nan kèk minit. Men pafwa, pwoblèm grav kapab devlope.
Rele pou asistans medikal lè:
-
Si yon kriz malkadi dire pi lontan pase 5 minit.
-
Si yon kriz malkadi swiv dwat apre lòt.
-
Si moun nan gen difikilte pou respire apre kriz.
-
Si moun nan gen lòt kondisyon medikal, pou egzanp:
-
Ansent
-
Dyabèt
-
Domaja
Kouman Pou Trete Kriz Malkadi
Jis paske yon moun devlope malkadi pa vle di yo gen demon oubyen fou. Tanpri konsilte avèk yon neurology.
Diminye kriz ak medikaman chak jou se fòm ki pi komen pou tretman. Medikaman antiepilèptik ap nòmalman pou anpeche kriz oubyen diminye konbyen fwa yo cap rive.
Paske yon moun gen malkadi sèlman pa dwe sispann ou nan travay oubyen ale lekòl, si ou vle. gen lwa ki an plas Pou anpeche anplwayè yo fè diskriminasyon sou ou. Aprann tout sa ou kapab sou kondisyon sa a ak tout kalite tretman.
Si ou gen nenpòt kesyon oubyen bezwen èd tanpri rele fondasyon an Epilepsi nan Florid @ 1-877-553- 7453. Fondasyon Epilepsi nan Florid ede tout moun ki abite eta Florid, menm si ou san dokiman.


text:
WASHINGTON, DC— Premye fevriye 2013 la, ansyen senatè John Forbes Kerry prete sèman kòm 68èm Sekretè Deta Etazini. Misye Kerry te oikpe pòs Prezidan Komisyon Afè Etranjè Sena a anvan prezidan Barack Obama te nonmen li nouvo chèf diplomasi Lèzetazini pou ranplase madam Hillary Clinton ki demisyonnen nan pòs la.
Depi plis pase yon syèk, se premye fwa Prezidan Komisyon afè etranjè a okipe fonksyon sa a.
Sekretè Deta Kerry antre nan Depatman Deta apre 28 lane nan Sena Etazini an kòm reprezantan Eta Massachusetts, ki sou kòt Nò-ès Etazini.
Pandan 4 dènye ane yo, se li ki te alatèt Komisyon Afè Etranjè Sena a.
Misye Kerry te pran nesans 11 Desanm 1943 nan«Lopital militè Fitzsimons» nan bouk Aurora, Eta Colorado. Li se youn nan 4 pitit defen Rosemary Forbes Kerry ak Richard Kerry--yon ansyen responsab nan Sèvis Etranje.
Kèk mwa anvan l’ te pran diplòm li nan Inivèsite Yale, John Kerry te anwole tèt li nan Lamarin Etazini e l te patisipe nan misyon aletranje 2 fwa.
Li te pran pa nan konba kòm kapitèn yon bato rapid ki tap fè patwouy sou flèv nan Delta Mekong nan (Rejyon Endochin). Lè l te retounen nan peyi li apre lagè Vyetnam nan, peyi a te dekore l ak yon etwal ajan e ak yon etwal bwonz ki gen yon V sou li ki vle di li te patisipe nan Konba. Kaptèn Kerry resevwa tou 3 meday « Purple Heart », yon Onè Kongrè Etazini an desène ansyen konbatan ki te akonpli misyon yo ak onè e kouraj nan konfli kote Etazini te enplike.
Lè msye Kerry te retounen Ozetazini, li te denonse ak fòs lagè Vyetnam nan.
Sou envitasyon chèf Komisyon an, ansyen konbatan an te fè depozisyon devan Komisyon Afè Etranjè Sena a, yon depozisyon chaje ak emosyon kote li te poze yon kesyon ki te touche anpil-anpil asistans la: ‘’Kouman nou ka mande yon nonm pou l tann tou pa l pou l mouri an dènye pou yon erè ?’’
Senatè Kerry te lite tou san rete anfavè tokay veteran li yo kòm youn nan fondatè asosyasyon « Veteran lagè Vyetnam » nan Ozetazini e, antanke Senatè ameriken, li te batay pou asire tout ansyen konbatan jwenn konpansasyon pou sèvis yo rann peyi yo.
Li te goumen pou Kongrè a pwolonje Lwa G.I.la ki pèmèt veteran lagè yo ale nan Inivèsite pou yo ka sòti ak yon diplòm Edikasyon Siperyè nan men yo e jwenn meyè tretman posib pou maladi PTSD a (Post Traumatic Stress Disorder), ki se chòk sikolojik (traumatisme) k ap trakase sèvo moun ki te sibi gwo chòk emosyonèl pandan misyon yo sou chann’d batay yo atravè lemond.
An 1976, msye Kerry resevwa diplòm avoka li nan lekòl de Droit « Boston College ».
Li te okipe pòs kòm Komisè Gouvènman awondisman Middle Essex, nan eta Massachusetts, kote li te lite kont krim òganize, defann dwa viktim yo e kreye yon pwogram tretman sikolojik pou moun viktim kadejak yo.
An 1982, misye Kerry te eli Lyetnan-Gouvènè Eta Massachusetts, kidonk Asistan-Gouvènè a, e 2 lane apre li te ranpòte eleksyon senatoryal yo pou l vini reprezantan Massachusetts nan Chanm Wot Etazini an kote li ta pral pase 28 an.
An 2009, li te monte prezidan Komisyon Afè Etranjè Sena a, kote li tounen yon lidè nan Gran Kò a sou tout sijè enpòtan ki konsène politik etranjè ak sekirite nasyonal Lèzetazini, tankou sou Afganistan ak Pakistan, e sou politik pou anpeche zam nikleyè simaye nan lemond, e sou pwoblèm rechofman klima a sou planèt tè a.
Kòm prezidan Komisyon an, li te kontinye travay li te reyalize anvan sa nan Sena a, antwòt, nan ede konsyantize opinyon piblik la sou eskandal lavant zam Iran-Contra a e sou wòl lidè li te jwe nan lit kont maladi SIDA a atravè lemond.
Antanke lidè Komisyon Sena a deziye pou okipe afè prizonye lagè ak solda ki disparèt nan lagè yo, li te travay pou l aprann laverite sou sò solda ki te disparèt pandan lagè Vyetnam nan e pou retablisma relasyon diplomatik ant Etazini ak peyi sa a.
An 2010, Kòm Chèf Komisyon Afè Etranjè Sena a, John Kerry te jwe yon wòl enpòtan nan ratifikasyon Nouvo trete START la (Trete pou Rediksyon Zam Estratejik yo) ak Larisi---yon akò enpòtan anpil e ki te ede 2 peyi yo evite yon konfwontasyon nikleyè danjere nan epòk lagè frèt ak ansyen l’Inyon Sovyetik la.
Jounal New York Times ekri gras ak sèvis li kòm prezidan komisyon an misye « Kerry pratike kounye a pwòp stil diplomasi pa l antanke chèf Komisyon Afè Etranjè a, men tou, yon fason remakab, kòmkidire yon manm ki pa regilye nan ekip Sekirite Nasyonal Prezidan Obama a ki te voye l jere kriz apre kriz nan zòn danjere tankou Afganistan, Pakistan ak Soudan.’’
Pandan 28 ane li pase nan Sena a, msye Kerry te dirije divès Sou-Komisyon sou rejyon Azi ak Pwòch Oryan an, kote li te ekri e fè adopte anpil pwojè-lwa sou trafik dwòg entènasyonal, lavaj lajan zòt fè nan move kondisyon, sou èd imanitè ak chanjman klima a.
Li te ede negosye tou ak tribinal l-ONU sou masak pa bann e pa pakèt yo pou jije moun ki te komèt krim lagè nan peyi Kanbòdj yo.
Senatè John Kerry te okipe gwo pozisyon nan Komisyon Finans, Komès, ak Ti Biznis la, e li te manm Komisyon ant 2 prensipal pati politik yo (Demokrat ak Repibliken) k ap travay pou redwi defisi a, kote li te travay ak 2 pati yo pou eseye redui dèt peyi a e bay ekonomi amerikèn nan jarèt. Anvan l kite Sena a, Msye Kerry se te 7èm Senatè pi wo plase nan Gran Kò a.
Msye Kerry te kandida Pati Demokrat la pou pòs Prezidan Etazini nan eleksyon prezidansyèl 2004 la.
Sekretè Deta Kerry ekri plizyè liv ki te vann kou pate cho, antwòt, A Call to Service: My Vision for a Better America, (Yon Apèl pou m Sèvi: Vizyon pa m pou yon pi bon Etazini) epi This Moment on Earth, (Moman Sa a sou Tè a--- yon liv sou anviwònman an li te siyen ansanm ak madanm li, Teresa Heinz Kerry.
Ansanm, koup la fyè deske li fòme yon fanmi kote tout manm yo fè yon sèl--sètadi, 2 pitit fi, 3 gason ak 3 pitit pitit li yo.


text:
Anl pst Updates konnvètè
Vèsyon yo nan nouvo Outlook Import Sòsye gen ladan fikse ensèk minè ak amelyorasyon. Amelyore estabilite jeneral nan anl pespektiv konvètisè, fiks pwoblèm nan kote kèk mesaj anl ekspòte nan Baton an pa konvèti kòrèkteman nan pespektiv pst. Pwogram nan ralanti desann pandan y ap enpòte dosye Msg ak anl ki gen ladan dokiman foul moun. Alimèt tablo Unicode te pwolonje nan sipòte kèk lang ekzotik. Kèk itilizatè yo te plenyen de konvèti pwoblèm kote voye ak resevwa dat yo te chanje yo date nan enpòtasyon, so let’;s hope this will help them out. Fonksyon an nouvo pèmèt itilizatè kreye yon nouvo pst dosye pou importation anl ak MSG dosye. Kounye a ou ka enpòte Imèl nan dosye miltip pst youn pa youn. Nou FAQ paj ajou ak enstriksyon anplis sou anl pst konvèsyon. Pake lojisyèl amelyore pa mboks anl konvèsyon modil ki ekstrè Imèl nan bwat mboks epi sove yo separe dosye anl. A Outlook Import Sòsye ak mboks anl conterter kapab sèvi kounye a kòm mboks pst konvètisè oswa mboks pespektiv importation modil. Li se lòt moun sanble bon pou tonèr, Lantouraj ak lòt sipòte itilizatè imel lojisyèl cleint, ki vle chanje yon imel kliyan pespektiv. Pespektiv Sòsye Import kapab itilize yo kòm anl Msg konvètisè vire kantite a Outlook. dosye anl nan fòma MSG (anl Msg). Read more…;


text:
Avyon
Avyon se yon machin ki kapab vole. Li gen zèl e li mache ak motè.
Fonksyònman[edite | modifier le wikitexte]
Avyon bezwen zèl pou li kapab vole.
Zèl avyon gen yon fòm espesyal. Pandan decolaj, avyon bezwen anpil vitès, lè avyon an gen ase vitès, yon fòs aspire avyon a anlè.
Pou vire avyon, nou itilize zèleron pofondè ak gouvern direksyon. Zèleron pemèt avyon monte, desann e gouvern direksyon pou vire l.
Avyon itilize de kalite motè : motè elis epi motè reaksyon.
Itilizasyon[edite | modifier le wikitexte]
Gen de kalite avyon :
Nou itilize :
- avyon sivil pou :
- transpòte moun
- vwayaje
- touris
- elatrye
- avyon militè pou:
- gè, atak, transpòte zam, twoup


text:
Vakans twa mwa se okazyon pou anpil moun pwofite fè yon deplase, wè yon peyizaj ki pa menm ak sa yo wè chak jou a, rankontre lòt moun, lòt kilti. Ane sa a, tout vwayaj mwen fè pandan vakans lan se anndan peyi a. Li enpòtan pou mwen pou pitit fi m pa konnen sèl Pòtoprens. M panse tout ti ayisyen ta dwe konn peyi yo, pou yo wè sa k bèl lakay yo epi tout richès ki genyen.
Se nan ide sa a, nou te vizite MUPANAH (Mize Panteyon Nasyonal Ayisyen), ki la nan Pòtoprens lan, men se premye fwa nou te deside al vizite l en famille. Gid nou an te ba nou anpil enfòmasyon sou diferan epòk istorik yo. Timoun yo te byen kontan wè epe Desalin avèk kouwòn Adelina Soulouk. Anvan nou te kite mize a, mwen te li kèk paj nan liv vizitè a. Li fè m wè jan mize a ak tout sa k ladan l yo enpòtan pou noumenm ayisyen, pou nou kapab jwenn tras konkrè istwa nou, pou nou sonje kote nou sòti ak sa nou reyalize.
Pitit mwen potko gen 2 mwa premye fwa m te mennen l Fò Jak. Kòm mwen sispèk li ka pa sonje premye vizit sa a, nou te tounen ankò ane sa a. Fò a deteryorye anpil. Gen kèk kanon ki la toujou, men fò a merite yo fè anpil travay ladan l. M sonje lè m te lekòl, direksyon an te konn òganize vizit Fò Jak. M pa konn si sa fèt toujou. Men sòti sa yo gen tout enpòtans yo pou timoun yo kapab apresye istwa peyi a kòm yon bagay ki te egziste tout bon, pa sèlman yon seri pawòl ki ekri nan liv.
Pandan vakans yo, nou te ale Jakmèl tou. Jakmèl gen repitasyon tankou youn nan vil kiltirèl ki pi enpòtan nan peyi a. Lè nou te ale a, se pat epòk kanaval, ni nou pat vizite atelye atizana. Men apresye anbyans vil la sèlman, wè yon seri kay ki la depi lontan te kont -- san n pa bliye benyen nan lanmè! Epi depi m al Jakmèl, mwen sonje Hadriana dans tous mes rêves. Se kòm si mwen wè wout machin lan te fè ak Germaine Villaret-Joyeuse… Fwa sa a, se premye fwa mwen te remake nou pase devan Tonm Gato pou n rive Jakmèl. M poko ka rive konnen kote non sa a soti, men ni Syto Cavé, ni Georges Castera ekri tèks sou ti kote sa a.
Mwen te toujou tande moun di se Grandans ki pi bèl nan tout depatman Ayiti yo, men tande ak wè se de. Ane sa a se premye fwa m vizite Jeremi ak kèk lòt kote nan Grandans ak Sid la tankou Kanperen, Dam Mari, Ans Deno… M kapab di vre pou sa mwen konnen nan peyi a (m poko fin wè tout kote!), se Grandans lan ki pi bèl vre.
Pandan mwa jiyè a, mwen te li dènye liv Kettly Mars la : Aux frontières de la soif. Nan liv sa a, pèsonaj yo soti
Pòtoprens pou rive Zabriko. Mwen te kontan kapab suiv menm wout ak pèsonaj yo. Jean-Claude Fignolé parèt nan liv la. Konsatou, lè nou rive Zabriko, nou menm tou nou te wè Jean-Claude.
Se yon bagay mwen toujou renmen, pou mwen li liv kote istwa a ap dewoule yon kote mwen konnen. Lè m tap prepare doktora m, m te li plizyè liv Henri Lopes. Yo te fè yon gwo enpresyon sou mwen epi banm anvi konnen peyi li : Kongo Brazavil. M espere yon jou m a rive fè vwayaj sa a. Antouka, lè m rive Jeremi, mwen sonje Les Chemins de Loco-Miroir; map imajine kote Violaine te rete, kote Alexandre te abite, ki kote yo te konn rankontre. M si prochenn fwa m li liv sa a, map li l yon lòt jan. Konsatou, se apre vwayaj sa a, mwen li de liv Syto Cavé: Une rose rouge entre les doigts et Qui d’un soir. Jeremi ak tout Grandans lan travèse tèks yo. M gen enpresyon si m te li yo anvan m te fè vwayaj sa a, mwen pa tap rive byen sezi tout sa tèks yo ap di. Gen imaj mwen pa tap ka wè byen. Map tou pwofite di pou fanatik Alan Cavé yo, si nou renmen chante « J’ai besoin de toi » a, nou met chèche li « Chanson » Syto Cavé a:
...
Je t'aime à faire braire la ville
Dans son décor d'acier et de béton
En lettres capitales je gueule ton nom
Sur ce brouillon d'asphalte
Jusqu'au python du quai
Et la mer à mes pieds bouillonne
Puis se fige comme du papier mâché
Je suis un vieux rocher
Que la mer a sculpté à la mémoire d'un grand désastre
Je suis la plus belle catastrophe qu'ait inventée l'amour
...
Vwayaj mwen fè pandan vakans lan te pemèt mwen aprann anpil bagay sou istwa peyi a. Pa egzanp, mwen pa t janm konn enpòtans Bomon nan endistri kafe a. Youn nan pi bèl moman m panse pandan ete a se chita sou yon galri Bomon ap bwè kafe. Men vwayaj la se te sitou yon fason tou pou mwen kontinye ekri istwa Ayiti pa m lan. Nou chak gen youn. Nou ka fè l pi rich si nou chèche alimante l. Nan ane 1998, Cultura te soti yon nimewo spesyal ki rele Voyage à l’intérieur de nous-mêmes kote plizyè ekriven te gen pou kreye yon tèks apre yon vwayaj yo fè anndan peyi a. An 2009, Asosyasyon Etonan Vwayajè Ayiti a pibliye yon atlas literè ki rele Haïti par monts et par mots. Ladan l plizyè otè ekri sou diferan kote nan peyi a : yon vil, yon katye, yon kay. Si m te konn ekri, tèks pa m lan, m tap fè l sou Jeremi.
Mwen remesye C. Rémy ak E. Trouillot, ki pèmèt mwen sèvi ak foto yo pran pandan vwayaj nou yo ak R. Legagneur ki te òganize vwayaj Jeremi a.
NM


text:
Prezidan ameriken an, Barack Obama, kòmanse fè konsiltasyon avèk manm kongrè a sou dosye “depans gouvènman Federal la ak rediksyon/ogmantasyon lajan taks yo” ki reprezante premye pi gwo defi pou administrasyon l lan.
Ekonomis e pwofesè inivèsite, Paul Latortue, ki baze nan Porto-Rico, jounalis ekonomik Roosevelt Jean-Francois, ak spesyalis nan kesyon finans, Max Vernet Borieux fè deba sou dosye sa a nan pwogram Lib Tribin Dyaloge Avek Lèzetazini.
Panelis yo eksplike ekspresyon “Fiscal Cliff” la (fose fiskal).
Klike sou ikon ki agoch la pou w koute Pwogram Lib Tribin Dyaloge Avèk Lèzetazini


text:
Fè Yon Plan
Fè Yon Plan
Fanmi ou ka pa ansanm lè gen yon katastwòf, kidonk li enpòtan pou planifye davans: fason w ap jwenn yon bon kote; fason youn ap kontakte lòt; fason n ap retounen vin ansanm; sa w ap fè nan sitiyasyon diferan yo. Li plis enfòmasyon sou Kominikasyon Fanmi pandan yon ijans.
Ready.gov fè li senp pou ou fè yon plan pou fanmi ou lè gen yon ijans. Telechaje Plan pou Fanmi lè gen Ijans (FEP) (PDF), epi ranpli seksyon yo anvan ou enprime li, oswa anvan ou imèl li ba fanmi ak zanmi ou.
Ou ta dwe pran ransèyman sou plan pou ijans yo nan kote fanmi ou pase tan: travay, gadri ak lekòl, òganizasyon relijye, aktivite espòtif ak deplasman nan sèvis transpò. Si pa gen plan, anvizaje sèvi kòm volontè pou kreye youn. Pale avèk responsab kominote a, kamarad ou yo, vwazen ou yo ak manm òganizasyon relijye oswa sivik ou sou fason ou nou kapab travay ansanm sizoka gen yon ijans. W ap prepare pi byen pou reyini fanmi ou ak moun ou yo san pwoblèm pandan yon ijans si ou reflechi davans ak kominike davans avèk lòt yo. Li plis enfòmasyon sou plan pou lekòl ak espas travay.


text:
Nan Washington, Madam Hillary Clinton, ki rive sou denye jou li kòm chèf diplomasi Lèzetazini, patisipe jedi 31 janvye 2013 la nan yon seremoni nan Depatman Deta a kote li pase mayèt la bay siksesè li a, ansyen senatè Eta Massachusetts, John Kerry.
Sekretè Deta sòtan an pale pou l di, pandan pasaj li nan tèt diplomasi amerikèn nan, li te toujou fikse atansyon n sou defans prensip inivèsèl yo ak pwoteksyon sekirite Lèzetazini. Madam Clinton deklare:
>
Nan okazyon an, pèsonalite kap ranplase Madam Clinton nan, ansyen senatè John Kerry, te genyen, antwòt, mo sa yo pou l di:
" Mwen va fè tout sa k nan pouvwa mwen, fè apèl a tout enèji mwen e sèvi ak tout atansyon mwen, pou m kontinye travay Hillary Clinton akonpli a e reyalize vizyon prezidan nou an."
John Kerry tounen 68èm sekretè deta ameriken depi Prezidan George Washignton te nonmen Thomas Jefferson nan tèt diplomasi amerikèn nan nan ane 1789. Misye Kerry pral kòmanse travay ofisyèl li kòm nouvo chèf diplomasi Lèzetazini lendi 4 fevriye 2013 la.


text:
Madagaskar
Madagaskar, oswa nan Repiblik la Madagascar (Repoblikan'i Madagasikara) pou fè ofisyèl, se yon leta endepandan sitye nan Oseyan Endye nan lwès, separe nan Afrik pa Mozanbik Chèn la pi gwo pase 415 kilomèt. Antananarivo se kapital li [1].
Pandan pi fò nan syèk la syèkl, se pa bay zile nan Peyi Wa ki nan Madagascar kòm envazyon an kolonyal franse aboli an 1895. Gouvènman an se premye nan fèt Madagascar, 10 oktòb 1958 ak 1960, Madagascar reprann endepandans li apre yon batay kont kontinuèl nasyonalis la Frans. peyi a se nan mitan premye endepandans lan gen nan zòn nan Oseyan Endyen ak nan Afrik.
Jewografi[edite | modifier le wikitexte]
Sid nan Ekwatè a nan Oseyan Endyen an, senkyèm lan zile nan mond lan (587 000 km²) apre Ostrali, Greenland, New Guinea ak Borneo a, separe ak kontinan Afriken an pa chanèl Mozanbik. se distans ant lwès la ak devan Madagascar kòt la Mozanbik estime a pi plis pase 700 kilomèt. The Big Island, pafwa ki rele "Wouj zile a" nan referans lateritik ki gen koulè plato li tan 1 580 kilomèt nan nò sid ak 500 kilomèt nan lès nan lwès. Artchipel vwazen li yo komoryen (300 kilomèt nan nò-lwès), Réinion (800 East km) e Moris (East) ak Sechèl (Nòdwès). Yon chaje ak mòn koupe masif Big Island lan nan yon Nò-Sid nan yon mwayèn altitid a 1,000 mèt 1 500 (Highlands yo konte pou 70% nan zòn nan total). Western, mwatye nan pi gwo a gaye deyò, e ki okipe plis nan plenn alluvions ak ranp de Highlands ba yo santral Channel Mozanbik la, pandan ke yon ti kras pis a Lès la Cliff aplati kou nan yon plenn kòt delimite pa jis nan Oseyan Endyen . nan rejyon Nò, vòlkanik, se izole nan mòn lil la nan pi wo a (ki abouti a Tsaratanana M 2 876). se "South fon nan" semi-arid rejyon divize ant plato cho (sidwès), sèk Plain (fen Sid) ak chenn anosyennes (Sidès). Alaotra nan (182 km²) se pi gwo a nan senk gwo Lakes Madagascar. orijinalite nan de Madagascar, se senbòl ki nan pye bwa an vwayajè a (ravinala), se gwo divèsite li yo: nan plizyè nan tèren e te ankouraje klima de la biodiversité Flora ak fon karakterize pa andemism yon vitès siperyè.
Jewoloji[edite | modifier le wikitexte]
Continental flote montre ke peyi Zend, Ostrali, Antatik, Madagascar, Afrik ak Amerik di Sid yo te ini nan yon peyi yo rele Gondwana. Men gen 240 milyon ane, kontinan an kraze fòm separe kontinan. Depi peryòd kwatèrnèr, Madagascar te prèske rive nan moman kote li.
Sa ka esplike orijin egzistans lan ak nan fon komen Flora Madagascar ak Afrik ak Amerik di Sid, osibyenke pwofil Geologie trè pwòch. Sepandan, gen izolasyon la sou tan Madagascar jeyolojik chanje fon yo ak Flora nan yon fason inik. Se poutèt sa sou zile a Big espès patikilye ki rive okenn kote lòt moun (andemisite), ki gen ladan lemor ki pi popilè yo se yon egzanp. Nan yon pwen de Geologie View, yo te jwenn nan nan estrikti a Big Island, nan tout peryòd nan istwa a planèt la. pwen an nan zile a se Maromokotro nan Tsaratanana masif an nan 2 876 mèt.
Poutèt topografi li, ansanm Madagascar mozayik nan yon peyizaj. zile a se nan plen gwo kontras ant sid Bush la, forè twopikal ki nan lès la, Highlands Granite yo nan sant la, pafwa pa surmonter Hills masif de Savannah vòlkanik sedimantè ak nan Lwès la.
a nan zile a jeneralman Madagascar konsidere kòm yon pati nan Afrik, men li deja dekri kòm "kontinan nan wityèm"
Istwa[edite | modifier le wikitexte]
Pwotoistwa e preistwar[edite | modifier le wikitexte]
Madagaskar nan lil la te parèt okipe jiska anpil moun pa ta, nan konmansman an nan epòk nou an. Tout bagay sa yo sijere ke eksploratè bonè yo nan navigatè Indonesia aktyèl la. Plis espesifikman, zile a nan sid Borneo Kalimantan lan oswa kote gen moun ki toujou fèt nan Dayak enteryè a (tankou Ma'anyan la) ki nan lang moun pale byen nan Madagascar. nan pèp la Navigasyon malayo-Polynesien (oubyen Nusantara) nan Oseyan Endyen an nan Lwès la reprezante yon gwo mouvman moun ki te kòmanse pandan omwen twazyèm milenè a BC nan Oseyan Pasifik la. Li te fè yon posib mèsi domination bonè nan atizay la Navigasyon, patikilyèman karakterize pa itilize nan bato ak kannòt multikok vibrasyon. Selon sous chinwa date de syèk sa yo byen bonè nan epòk nou an, pi gwo a nan bagay sa yo kapab pote yon pasaje ak dè santèn de mil tòn machandiz. nan premye moun yo Madagascar Azyatik metrize metal, tankou fè, diri ak swa resi. Anplis diri, yo pote yo avèk cultigens plante anpil nan Sid-Lès Azi tankou bannann, koko, iyam, sik kann Taro,.
Li sanble ke tou sa yo te posede navigatè enstitisyon Indonesian sou kot la Afriken ki te kòmanse antre nan pèp bantou, nan enteryè a nan kontinan an. Nou kapab alò ke ipotèz entwodiksyon nan plant nan Azi te jwe yon wòl enpòtan nan eksplozyon nan popilasyon an ki orijin nan agrandisman nan bantou.
istwa a pandan Madagascar milenè an premye nan epòk nou an, nou toujou konprann trè mal. Yon moun kapab asime ke zile a te jwe yon wòl enpòtan nan komès la, ansanm ak epis, Sid-Lès ant Azi ak Mwayen Oryan an, oswa dirèkteman nan kot Afriken an. komès esklav la te absan pa paske youn nan youn men, nou jwenn mansyone nan prezans nan esklav Afriken (oubyen Zenj Zanj) ofri nan tribinal la nan peyi Lachin javanèz nevyèm nan koumansman syèk la, ak yon lòt, menm kòmanse Madagascar eksperyans li nan Africanization popilasyon. Afriken an prezans nan lil la sanble, sepandan, vini masif syèk la jiskaske nevyèm anba direksyon komès Mizilman an. Kidonk avan avèk la Islam, Arab, deplase vit Indonesians kòt la imedyatman epi Afriken yo rive sou kontwòl zile yo ak pati komoryen kot la de Madagascar. Antretan, nan konpetisyon anba pouvwa ansanm nan New maritim Chinwa (Song) Sid e Endyen (Chola), Endonezi thalassocracies yo ap bese nan vit, byenke yo toujou a Pòtigè javanèz nan Madagascar maren lè yo te apwoche sèz syèk la. Tout sa dirije izolasyon Madagaskar nan fanmi an, ki te pi popilè, soti deyò a pa echanjè Mizilman.
Jodi a, popilasyon an ka de Madagaskar konsidere pwodwi a nan interbreeding ant okipan bonè pouse Indonesia ak Afrik: